Vsebina

# Urejanje vrtilnih tabel

Kliknite enega izmed gumbov v vrtilni tabeli in držite pritisnjen gumb miške. Poleg kazalca miške se bo pojavil poseben znak.

Z vlečenjem gumba na drug položaj v isti vrstici lahko spremenite zaporedje stolpcev. Če povlečete gumb na levi rob tabele, v območje naslova vrstice, lahko stolpec spremenite v vrstico.

V vrtilni tabeli povlecite gumb v območje Filtri, da ustvarite gumb in seznamsko polje na vrhu ustvarjene vrtilne tabele. Seznamsko polje lahko uporabite za filtriranje vrtilne tabele po vsebini izbranega elementa. Znotraj vrtilne tabele lahko uporabite način povleci in spusti, tako da drugo polje strani služi kot filter.

Če želite odstraniti gumb iz tabele, ga povlecite izven vrtilne tabele. Gumb miške sprostite, ko se kazalec znotraj delovnega lista spremeni v ikono »ni dovoljeno«. Gumb se izbriše.

Če želite izbrisati vrtilno tabelo, kliknite znotraj tabele in odprite kontekstni meni. V kontekstnem meniju poiščite ukaz Lastnosti, ki prikaže pogovorno okno Postavitev vrtilne tabele za trenutno vrtilno tabelo.

V vrtilni tabeli lahko s povleci in spusti ter z ukazi izreži/prilepi prerazporedite podatkovna polja.

Poljem, članom polj, vmesnim vsotam (z nekaj omejitvami) in skupnim vsotam v vrtilnih tabelah lahko dodelite prikazna imena po meri. Prikazno ime po meri dodelite elementu tako, da izvorno ime prepišete z drugim.

Podobne teme

Vrtilna tabela

Ustvarjanje vrtilnih tabel

Filtriranje vrtilnih tabel

Posodabljanje vrtilnih tabel

Oblikovanje vrtilnih tabel

Združevanje vrtilnih tabel

Izbiranje izhodnih obsegov vrtilne tabele

Brisanje vrtilnih tabel

Vrtilni grafikon