Vsebina

# Oštevilčevanje naslovov

Uporabite pogovorno okno Oštevilčevanje naslovov, da oštevilčevanje dodate naslovom. Različne ravni v pogovornem oknu omogočajo, da dodelite različne naslove kot orisno strukturo svojega dokumenta. V privzetih nastavitvah je slog odstavka »Naslov 1« dodeljen ravni orisa 1. Velja za vrhnjo raven v strukturi orisa dokumenta. Slogu odstavka »Naslov 2« je dodeljena raven orisa 2 itn. V tem pogovornem oknu lahko tudi nastavite slog odstavka po meri kot naslov v strukturi dokumenta.

## Dodajanje samodejnega oštevilčevanja naslovu

1. Izberite Orodja – Oštevilčevanje naslovov, nato kliknite zavihek Oštevilčevanje.

2. Izberite Raven, da jo prilagodite.

3. V polju Slog odstavka izberite slog naslova za izbrano besedilo.

4. V polju Številke izberite slog oštevilčevanja, ki ga želite uporabiti za ta naslov, in nato kliknite V redu.

## Odstranitev samodejnega oštevilčevanja iz naslova

1. Kliknite na začetku besedila v naslovnem odstavku za številko.

2. Pritisnite vračalko, da izbrišete številko.

3. Pritisnite kombinacijo tipk dvigalka+vračalka s kazalko na začetku naslova, da povrnete številko.

Ta postopek odstrani oštevilčenje posameznega naslova. Če želite odstraniti ali spremeniti samodejno oštevilčevanje vseh naslovov, uporabite pogovorno okno Oštevilčevanje naslovov.

## Kako uporabimo privzeti slog odstavka kot naslov

1. Izberite Orodja – Oštevilčevanje naslovov, nato kliknite zavihek Oštevilčevanje.

2. Na seznamu Raven kliknite raven, ki jo želite dodeliti slogu odstavka po meri.

3. Izberite privzeti slog v polju Slog odstavka.

4. Kliknite V redu.

Podobne teme

Razporejanje naslovov v Krmarju

Oštevilčevanje naslovov