Vsebina

# Možnosti

Izberite možnosti za samodejno popravljanje napak med tipkanjem, nato pa kliknite V redu.

Za dostop do tega ukaza ...

Izberite Orodja – Samopopravki – Možnosti samopopravkov – zavihek Možnosti.

V dokumentih z besedilom lahko izberete uporabo samopopravkov med vnašanjem besedila [V] z ukazom Orodja – Samopopravki – Med vnašanjem.

Uveljavite lahko tudi možnosti samopopravkov [S] na izboru ali celotnem besedilu dokumenta z ukazom Orodja – Samopopravki – Uporabi.

## Možnosti [S] in [V]

### Uporabi tabelo zamenjav

Če vtipkate kombinacijo črk, ki ustreza bližnjici v tabeli zamenjav, to kombinacijo črk nadomesti nadomestno besedilo.

### Popravi DVe VEliki ZAčetnici

Če na začetku »BEsede«, vtipkate dve veliki črki, drugo veliko črko samodejno zamenja mala črka.

Vnosi, najdeni v uporabljenem slovarju za črkovanje, se ne popravijo.

### Vsako poved začni z veliko začetnico.

Vsaka poved se začne z veliko začetnico.

Prva črka v celici Calca ne bo nikoli samodejno spremenjena v veliko začetnico.

>

### Samodejno *krepko*, /ležeče/, -prečrtano- in _podčrtano_

Samodejno okrepi besedilo, ograjeno z zvezdicama (*), postavi ležeče besedilo, ograjeno s poševnicama (/), prečrta besedilo, ograjeno z vezajema (-), in podčrta besedilo, ograjeno s podčrtajema (_). Ti znaki po uveljavitvi oblikovanja niso prikazani.

Ta funkcija ne deluje, če so oblikovni znaki * / - _ vneseni z urejevalnikom vnosnega načina.

### Prepoznavanje URL-jev

Ko vtipkate URL, se samodejno ustvari hiperpovezava.

### Zamenjaj vezaje

Zamenja enega ali več vezajev z dolgim vezajem (glejte sledečo tabelo).

Besedilo bo zamenjano, ko vnesete vodilni presledek (presledek, tabulator ali vračalko). V tabeli v nadaljevanju črki A in B predstavljata besedilo, sestavljeno iz črk od A do ž ali števk od 0 do 9. N predstavlja zgolj števke.

Vneseno besedilo: | Rezultat:
--- | ---
A - B (A, presledek, minus, presledek, B) | A – B (A, presledek, dolgi vezaj, presledek, B)
A -- B (A, presledek, minus, minus, presledek, B) | A – B (A, presledek, dolgi vezaj, presledek, B)
A--B (A, minus, minus, B) | A—B (A, dolga črtica, B) (glejte opombo pod tabelo)
N--N (N, minus, minus, N) | N–N (N, dolgi vezaj, N)
A-B (A, minus, B) | A-B (nespremenjeno)
A -B (A, presledek, minus, B) | A -B (nespremenjeno)
A --B (A, presledek, minus, minus, B) | A –B (A, presledek, dolgi vezaj, B)

Če ima besedilo atribut madžarskega ali finskega jezika, se dva zaporedna pomišljaja v A--B zamenjata z dolgim vezajem namesto z dolgim pomišljajem.

### Izbriši presledke in tabulatorje na začetku in koncu odstavka

Na začetku in koncu odstavka se razmiki in tabulatorji odstranijo. Če želite uporabiti to možnost, morate izbrati tudi možnost Uporabi sloge.

### Izbriše presledke in tabulatorje na začetku in na koncu vrstice

Na začetku in koncu vrstice se razmiki in tabulatorji odstranijo. Če želite uporabiti to možnost, morate izbrati možnost Uporabi sloge.

## Samo možnosti [V]

### Prezri dvojne razmike

Dva ali več zaporednih razmikov nadomesti enojni razmik.

### Popravi slučajno uporabo tipke vELIKE ZAČETNICE (cAPS LOCK)

Preobrne besedo z velikimi začetnicami, vneseno ob pritisnjeni oz. aktivirani zaklepalki malih črk po vnosu presledka in izključi zaklepalko malih črk. Primer: če ste vnesli Libre ob aktivirani zaklepalki malih črk, se v dokument zapiše lIBRE, kar ta funkcija samodejno pretvori v Libre.

### Označeni in oštevilčeni seznami. Simbol oznake:

Ko pritisnete vnašalko na koncu vrstice, ki se začne s številom, ki mu sledijo pika, razmik in besedilo, samodejno ustvarite oštevilčen seznam. Če se vrstica začne z vezajem (-), plusom (+) ali zvezdico (*), ki jim sledita razmik in besedilo, s pritiskom vnašalke ustvarite označen seznam.

Če želite preklicati samodejno številčenje ob pritisku vnašalke na koncu vrstice, ki se začne s simbolom za številčenje, ponovno pritisnite vnašalko.

Možnost samodejnega oštevilčevanja se uporablja le pri odstavkih, oblikovanih s slogom odstavka »Privzeti slog odstavka«, »Telo besedila« in »Telo besedila, z zamikom«.

### Uporabi robove

Samodejno uveljavi obrobo na koncu predhodnega odstavka, ko vnesete tri ali več določene znake ter zatem pritisnete vnašalko.

- Za enojno črto vtipkajte tri ali več pomišljaje (-) ali podčrtaje (_) ter pritisnite vnašalko. Za dvojno črto vtipkajte vsaj tri enačaje (=), zvezdice (*), tilde (~) ali višaje (#), nato pritisnite vnašalko.

Naslednja tabela je pregled debelin črt za različne znake:

--- | 0,05 tč enojna črta
___ | 1,0 tč enojna črta
=== | 1,0 tč dvojna črta
*** | 4,0 tč debela-tanka dvojna črta
~~~ | 4,0 tč tanka-debela dvojna črta
### | 2,5 tč dvojna črta

- Če želite spremeniti lastnosti vnaprej določene obrobe, kot so barva, slog, širina in senca, kliknite odstavek nad črto in izberite Oblika – Odstavek – zavihek Obrobe.

- Če želite izbrisati ustvarjeno črto, kliknite odstavek nad črto, izberite Oblika – Odstavek – Obrobe ter izbrišite spodnjo obrobo.

Če želite odstraniti črto, ustvarjeno s funkcijo Uporabi robove, postavite kazalko nad črto in pritisnite kombinacijo tipk Cmd krmilka+M.

Risanje črt v besedilu

### Ustvari tabelo

Ko ste vtipkali niz vezajev ( -) ali tabulatorjev, ki so ločeni z znakom za seštevanje, torej +-----+---+, pritisnite vnašalko, da se ustvari tabela. Znaki za seštevanje označujejo ločilo stolpcev, vezaji in tabulatorji pa širino stolpcev.

+-----------------+---------------+------+

### Uporabi sloge

Samodejno uveljavi sloge odstavka od Naslov 1 do Naslov 8 v besedilu, ki se začne z veliko črko in se ne konča s piko.

Za slog odstavka Naslov 1 vnesite besedilo, ki ga želite za naslov, nato dvakrat pritisnite vnašalko.

Za druge sloge naslova (Naslov N) pritisnite tabulatorko N-1-krat, preden vnesete besedilo, da naslov konča na želeni ravni. Primer: za slog odstavka »Naslov 4« trikrat pritisnite tabulatorko, vnesite vsebino naslova četrte ravni in nato še dvakrat pritisnite vnašalko.

Ta funkcionalnost deluje le s slogi odstavka »Privzeti slog odstavka«, »Telo besedila« in »Telo besedila, z zamikom«, pred besedilom pa mora biti en prazen odstavek, če besedilo ni na vrhu strani.

## Samo možnosti [S]

### Odstrani prazne odstavke

Iz trenutnega dokumenta odstrani prazne odstavke in odstavke, ki vsebujejo le presledke ali tabulatorje. Ta funkcija deluje za vse sloge odstavka.

### Zamenjaj sloge po meri

Sloge odstavka po meri v trenutnem dokumentu zamenja s slogi odstavka »Telo besedila«, »Telo besedila, z zamikom«, »Zamik prve vrstice« in »Viseči zamik«.

### Zamenjaj vrstične oznake z

Odstavke, ki se začenjajo z vezajem (-), plusom (+) ali zvezdico (*), ki jim neposredno sledi presledek ali tabulator, pretvori v označene sezname. Možnost samodejnega številčenja se uporablja le pri odstavkih, ki so oblikovani s slogom odstavka »Privzeti slog odstavka«. Če želite spremeniti slog simbolov za številčenje, izberite to možnost, nato pa kliknite Uredi.

### Združi enovrstične odstavke, če je dolžina večja od ...

Združi zaporedne enovrstične odstavke v eno odstavek. Ta možnost je na voljo le pri odstavkih, ki uporabljajo slog odstavka »Privzeto« Če je odstavek daljši kot navedena vrednost, se odstavek združi z naslednjim odstavkom. Če želite vnesti drugačno vrednost, izberite to možnost, nato pa kliknite Uredi.

## Uredi

Spremeni se izbrana možnost Samopopravkov.

### Gumbi pogovornega okna

#### Ponastavi

Ponastavi spremenjene vrednosti nazaj na privzete vrednosti zavihka.

#### Prekliči

Zapre pogovorno okno in opusti vse spremembe.

#### V redu

Shrani vse spremembe in zapre pogovorno okno.

Podobne teme

Ukazi samopopravkov