Vsebina

# Uporaba in urejanje poročil zbirk podatkov

## Uporabljanje poročila

LibreOffice shrani podatke o ustvarjenih poročilih v datoteko zbirke podatkov.

1. Izberite Datoteka – Odpri in izberite datoteko zbirke podatkov.

2. V oknu datoteke zbirke podatkov kliknite ikono Poročila.

3. Dvokliknite eno od imen poročila, da ga odprete.

   Te povezave so dodane samodejno, ko s Čarovnikom za poročila ali v oknu Oblikovalca poročil ustvarite novo poročilo.

## Urejanje poročila, izdelanega v oknu Oblikovalca poročil

- Z desno tipko miške kliknite ime poročila v oknu datoteke zbirke podatkov, nato izberite Uredi.

Okno Oblikovalca poročil se odpre z naloženimi podatki poročila.

Za urejanje poročila uporabite orodne vrstice, menijske ukaze in povleci-in-spusti, kot je zapisano v vodniku Oblikovalca poročil.

Izvedite poročilo, da si ogledate dokument izdelanega poročila.

## Urejanje poročila, ustvarjenega s Čarovnikom za poročila

- Na zadnji strani pogovornega okna Čarovnika za poročila lahko uredite predlogo poročila, preden poročilo uporabite.

Urejate lahko sloge strani za prvo stran poročila in za strani, ki sledijo, kot tudi sloge odstavkov, oblike številk, natisnjene oznake polja in še več.

Ne urejajte izjave SQL, imena zbirke podatkov, skrite kontrolnike obrazca ali pripadajoče informacije o poročilu, razen če veste veliko o zbirki podatkov, do katere dostopa poročilo.

Podobne teme

Pregled zbirke podatkov