Vsebina

# Vstavljanje in brisanje prelomov strani

## Vstavljanje ročnega preloma strani

1. Kliknite v dokument, kjer želite, da se začne nova stran.

2. Pritisnite kombinacijo tipk tipka Cmd krmilka+vnašalka.

## Kako izbrisati ročni prelom stani

1. Kliknite pred prvi znak na stani, ki sledi za ročnim prelomom strani.

2. Pritisnite Backspace.

## Izbris ročnega preloma strani, ki se nahaja pred tabelo

1. Z desno tipko miške kliknite v tabelo in izberite Tabela.

2. Kliknite zavihek Potek besedila.

3. Počistite potrditveno polje Prelom.

## Hitro preklapljanje med pokončno in ležečo postavitvijo strani

Privzeta predloga v modulu LibreOffice Writer ponuja več slogov postavitve strani, med katerimi imata slog Privzeti slog strani pokončno usmerjenost, slog Ležeče pa ležečo usmerjenost.

Te sloge lahko uporabite za hitro preklapljanje med pokončno in ležečo postavitvijo strani, tako da vstavite ročne prelome in izberete ustrezen slog strani na spodaj opisani način:

1. Postavite kazalko na mesto, kjer želite vstaviti prelom strani.

2. Izberite Vstavi – Dodatni prelomi – Ročni prelom. Pojavi se pogovorno okno Vstavi prelom.

3. Izberite možnost Prelom strani in v spustnem meniju Slog strani tisti slog strani, ki ga želite uveljaviti za prelomom (Privzeti slog strani, Ležeče itn.).

4. Če želite uveljavljeno znova spremeniti na določenem mestu v dokumentu (npr. preklopiti nazaj iz ležeče v pokončno usmerjenost), postavite kazalko na tisto mesto in ponovite poprej opisane korake.

Preberite stran pomoči Spreminjanje usmerjenosti strani, kjer izveste več o naprednih prilagoditvah, ki jih lahko določite glede usmerjenosti strani.

Podobne teme

Številke strani

Vstavi ročni prelom

Spreminjanje usmerjenosti strani