Vsebina

# Vstavljanje, urejanje in povezovanje okvirov

Okvir je hranilnik besedila in grafike, ki ga lahko namestite kjerkoli na strani. Okvir lahko uporabite tudi, če želite v besedilu uporabiti postavitev stolpca.

## Vstavljanje okvira

1. Označite besedilo, v katerega želite vključiti okvir.

2. Izberite Vstavi – Okvir – Okvir.

## Urejanje okvira

- Če želite urediti vsebino okvira, kliknite vanj in spreminjajte po želji.

- Če želite urediti okvir, ga kliknite z desno tipko miške in nato izberite možnost oblikovanja ali pa z desno tipko miške kliknite izbrani okvir in nato v kontekstnem meniju izberite Okvir.

- Če želite spremeniti velikost okvira, kliknite njegov rob ali vogal in ga povlecite. Med vlečenjem držite pritisnjeno dvigalko, da se okvir sorazmerno veča ali manjša.

## Skrivanje besedila pred tiskanjem

Kateri koli okvir lahko nastavite tako, da besedilo prikaže na zaslonu, vendar ga ni možno natisniti.

1. Izberite okvir (prikaže se osem ročic).

2. Izberite Oblika – Okvir in predmet – Lastnosti, nato zavihek Možnosti.

3. Pod področjem Lastnosti počistite potrditveno polje Natisni in kliknite V redu.

## Povezovanje okvirov

Okvire lahko v Writerju povežete tako, da njihova vsebina samodejno poteka iz enega okvira v drugega.

1. Kliknite rob okvira, ki ga želite povezati. Na robovih se prikažejo kvadratki izbora.

2. V vrstici Okvir kliknite ikono Poveži okvire .

3. Kliknite okvir, ki ga želite povezati.

Okvire lahko povežete pod naslednjimi pogoji:

- Ciljni okvir je prazen.

- Ciljni okvir ni povezan z drugim okvirom.

- Izvorni in ciljni okvir se nahajata v istem odseku. Primer: ne morete povezati okvira glave z okvirom noge.

- Izvorni okvir nima naslednje povezave.

- Izvorni in ciljni okvir nista eden v drugem.

Ko izberete povezani okvir, se pokaže črta, ki povezuje okvire.

Funkcija Samodejno prilagodi velikost je na voljo le za zadnji okvir v verigi povezanih okvirov.

Podobne teme

Poudarjanje besedila

Uporaba okvira za sredinsko poravnavo besedila na strani

Vstavljanje celotnega dokumenta z besedilom

Uporaba orodnih vrstic