Vsebina

# Izvozi v PDF

Shrani trenutno datoteko v zapisu PDF (Portable Document Format) različice 1.4. Datoteko PDF si je mogoče ogledovati in tiskati na vseh operacijskih sistemih v izvirni, nespremenjeni obliki, če je nameščena ustrezna programska oprema.

Za dostop do tega ukaza ...

#### Iz menijske vrstice:

Izberite Datoteka – Izvozi kot – Izvozi v PDF.

#### Iz orodnih vrstic:

Izvozi v PDF

## Splošno

Določa splošne možnosti izvoza vašega dokumenta v datoteko PDF, t.j. obseg, slike, vodni žig, obrazce in druge parametre.

## Začetni pogled

Nastavi možnosti začetnega pogleda datoteke PDF v zunanjem ogledovalniku dokumentov PDF.

## Uporabniški vmesnik

Določa možnosti za uporabniški vmesnik zunanjega ogledovalnika dokumentov PDF.

## Povezave

Določite, kako želite izvoziti zaznamke, sklice na dokumente in hiperpovezave v svojem dokumentu.

## Varnost

Določa možnosti varnosti oz. zaščite za izvoženo datoteko PDF.

## Digitalni podpisi

Ta zavihek vsebuje nastavitve za izvažanje digitalno podpisanih dokumentov PDF.

## Gumb Izvozi

Izvozi trenutno datoteko v zapis PDF.