Vsebina

# Odpiranje dokumentov

## Odpiranje obstoječega dokumenta

Naredite nekaj od naslednjega:

- Izberite Datoteka – Odpri.

- Izberite Datoteka – Odpri oddaljeno.

- Dolgo kliknite ikono Odpri v standardni vrstici in izberite Odpri oddaljeno datoteko na dnu seznama.

Izberite želeno datoteko in kliknite Odpri.

### Omejitev datotek za prikaz

Če želite omejiti prikaz datotek v pogovornem oknu Odpri na določeno vrsto, iz seznama izberite ustrezno Vrsto datoteke. Izberite Vse datoteke za prikaz vseh datotek.

### Položaj kazalke

Skoraj vsi dokumenti se odprejo s kazalko na začetku dokumenta.

Obstaja izjema, ko avtor dokument z besedilom v modulu Writer shrani in ponovno odpre: kazalka bo na istem mestu, kjer je bila, ko je bil dokument shranjen. To deluje le, če je avtor vnesel svoje ime v LibreOffice – Nastavitve Orodja – Možnosti – LibreOffice – Uporabniški podatki.

Pritisnite kombinacijo tipk dvigalka+F5, da postavite kazalko na nazadnje shranjen položaj.

## Odpiranje praznega dokumenta

Kliknite ikono Nov v standardni vrstici ali izberite Datoteka – Nov. Odprla se bo tista vrsta dokumenta, ki ste jo določili.

Če kliknete na puščico poleg ikone Nov, se odpre podmeni, v katerem lahko izberete drugo vrsto dokumenta.

Podobne teme

Odpiranje in shranjevanje datotek na oddaljenih strežnikih

Datoteka – Odpri

Vrste datotek XML

Uporaba pisarniških paketov Microsoft Office in LibreOffice