Vsebina

# Pretvorbe 2D-predmetov v krivulje, mnogokotnike in 3D-predmete

Dvodimenzionalne predmete lahko pretvorite, da tvorijo različne oblike. Z LibreOffice lahko iz 2D-predmetov nastanejo naslednje vrste predmetov:

- Predmet iz krivulj Bézier

- Mnogokotnik iz ravnih odsekov

- 3D-predmet s senčenjem in svetlobnim virom

- 3D-predmet sukanja s senčenjem in svetlobnim virom

### Dve vrsti predmetov 3D

- Vrstica stanja izpiše »Izbrano: 3D-prizor«. 3D-prizori so zgrajeni iz predmetov, ki imajo dimenzije v koordinatah x, y in z. Primer so predmeti, vstavljeni z orodno vrstico 3D-predmeti, in pravokotniki, elipse ali besedilo, ki nastanejo z ikonami Pravokotnik, Elipsa ali Besedilo levo na orodni vrstici Risba, ali Liki po meri, in ki so bili pretvorjeni v 3D z uporabo ukaza »Pretvori – V 3D« iz kontekstnega menija. Te 3D-prizore lahko vnesete (npr. s pritiskom na tipko F3), predmete pa lahko sukate v 3D. Microsoft Office teh resnično 3D-predmetov ne pozna. Ko te 3D-prizore izvozite v zapise Microsoft Office, bo posnetek trenutnega pogleda izvožen kot bitna slika. 3D-stolpci v grafikonih so tudi takšne vrste.

- Vrstica stanja izpiše »Izbrano: Lik«. Like po meri si lahko ogledate v 2D- ali 3D-načinu. Med obema načinoma lahko preklopite kadar koli. Like po meri ustvarjate z uporabo ikon Osnovni liki, Simbolni liki in sledečih ikon v orodni vrstici Risba. Like po meri lahko spremenite z uporabo orodne vrstice 3D-nastavitve. Ne tvorijo 3D-prizora, ni jih mogoče osvetliti z več kot enim virom svetlobe, ne prikazujejo odsevov in obstajajo nekatere omejitve. Pretvorite jih lahko v 3D-prizor, vendar tedaj niso več liki po meri. Like po meri v načinu 2D ali 3D lahko izvozite in uvozite iz zapisov Microsoft Office.

### Za pretvorbo predmeta v lik s krivuljami:

1. Izberite 2D-predmet na prosojnici ali strani.

2. Z desno tipko miške kliknite predmet in izberite Pretvori – V krivuljo.

Za spreminjanje oblike predmeta kliknite ikono Točke v orodni vrstici Risba in povlecite ročice predmeta. Z vlečenjem nadzornih točk ročice lahko spreminjate tudi obliko krivulje.

### Za pretvorbo 2D-predmeta v mnogokotnik:

1. Izberite 2D-predmet na prosojnici ali strani.

2. Z desno tipko miške kliknite predmet in izberite Pretvori – V mnogokotnik.

Za spreminjanje oblike predmeta kliknite ikono Točke v orodni vrstici Risba in povlecite ročice predmeta.

### Za pretvorbo 2D-predmeta v 3D-predmet:

1. Izberite 2D-predmet na prosojnici ali strani.

2. Kliknite ikono Izrivanje vključeno/izključeno v vrstici Risba ali z desno tipko miške kliknite predmet in izberite Pretvori – V 3D.

Za urejanje lastnosti 3D-predmeta uporabite orodni vrstici Črte in polnila in Nastavitve za 3D.

Za pretvorbo predmeta z besedilom v 3D uporabite ikono Stavec v orodni vrstici Risba.

### Za pretvorbo 2D-predmeta v 3D-predmet sukanja:

3D-predmet vrtenja ustvarite s sukanjem izbranega predmeta okoli njegove navpične osi.

1. Izberite 2D-predmet na prosojnici ali strani.

2. Z desno tipko miške kliknite predmet in izberite Pretvori – V 3D-predmet vrtenja

Za urejanje lastnosti predmeta 3D uporabite orodno vrstico Črte in polnila in orodno vrstico Nastavitve za 3D.

2D-predmet lahko pred pretvorbo zasukate, tako da ustvarite bolj zapleteno telo.

Podobne teme

Risanje krivulj

Urejanje krivulj

Pretvorba bitnih slik v vektorske

Pretvorba črk in znakov v risalne predmete