Vsebina

# Računanje vsote niza celic v tabeli

1. Izberite Vstavi – Vstavi tabelo in v dokument z besedilom vstavite tabelo z enim stolpcem in več kot eno vrstico.

2. Vnesite številko v vsako celico stolpca, vendar pustite zadnjo celico stolpca prazno.

3. Namestite kazalko v zadnjo celico stolpca in kliknite ikono Vsota v vrstici Tabela.
   Orodna vrstica Formula se pojavi z vnosom »=sum«.

4. Kliknite prvo celico v nizu, ki ga želite sešteti, vlecite do zadnje celice in nato spustite.
   LibreOffice vstavi formulo za računanje vsote vrednosti v trenutnem stolpcu.

5. Pritisnite vnašalko ali pa kliknite Uporabi v vrstici Formula.
   Vsota vrednosti v trenutnem stolpcu se vstavi v celico.

Če kamor koli v stolpec vnesete drugačno številko, se vsota posodobi takoj, ko kliknete v zadnjo celico stolpca.

Podobno lahko hitro izračunate vsoto vrstic.

Podobne teme

Uredi formulo

Računanje v besedilnih dokumentih

Računanje sestavljenih formul v dokumentih z besedilom

Računanje in lepljenje rezultata formule v dokument z besedilom

Računanje v tabelah