Vsebina

# Strnjevanje orisa

Skrijte in pokažite celotno vsebino pod naslovi, vključno z besedilom, slikami, tabelami, liki in besedilnimi polji.

Za dostop do tega ukaza ...

Izberite LibreOffice – Nastavitve Orodja – Možnosti – LibreOffice Writer/Web – Pogled in potrdite polje Pokaži gumbe strnjevanja orisa.

Odprite Krmarja (F5) in prikažite vnos Naslovi. Z miško postojte nad naslovom in odprite kontekstni meni. Izberite podmeni Strnjevanje orisa.

S to funkcijo selektivno skrijete oz. pokažete vsebino pod vsemi odstavki z neničelno ravnjo orisa, kar so ponavadi naslovi. V večjih dokumentih omogoča hitro pomikanje na pravo mesto za urejanje in branje.

## Uporaba strnjevanja orisa s Krmarjem

Vsi ukazi strnjevanja orisa v Krmarju so prikazani v kontekstnem meniju vnosov Naslovi. Odprite kontekstni meni naslova in izberite Strnjevanje orisa.

Ikona Naslovi

### Strni vse

Skrije celotno vsebino izbranega naslova in njegovih podnaslovov. Sorodni naslovi orisa na isti ravni niso skriti. Če možnost uporabite na glavnem vnosu Naslovi v Krmarju, so prikazani le naslovi dokumenta.

### Razpostri vse

Vsebina naslovov in njihovih podnaslovov je prikazana v področju dokumenta. Če možnost uveljavite na glavnem vnosu Naslovi v Krmarju, je dokument prikazan v celoti.

### Preklopi

Preklopi (vključi oz. izključi) strnjevanje izbranega elementa v orisu.

## Uporaba strnjevanja orisa z miško

### Nad naslovom

Pritisnite tipko Cmd krmilko in postavite kazalec miške nad naslov. Puščica na levem robu to vizualno opredmeti.

Ko se slika kazalca miške spremeni v kazalko roke, so na voljo naslednji ukazi:

- Kliknite za preklop (vključitev/izključitev) strnjevanja orisa od izbranega naslova do naslednjega naslova.

- S klikom desne tipke miške skrijte ali pokažite celotno vsebino od izbranega naslova (z vsemi njegovimi podnaslovi) do naslednjega naslova na isti ravni orisa.

### Puščice v levem robu

Postavite miško na levi rob ob naslovu (če je prikazana vsebina, se pojavi puščica).

- Puščica navzdol označuje, da sta naslov in njegova vsebina vidna.

- Puščica levo označuje, da ima naslov skrito vsebino.

## Shranjevanje stanja strnjevanja orisa dokumentov

Dokumenti, shranjeni v zapisu Open Document Format (.odt), bodo ohranili trenutne nastavitve skrite in prikazane vsebine v trenutku shranjevanja.

Nastavitve strnjevanja orisa ne vplivajo na samo vsebino dokumenta.

## Tiskanje in izvažanje v zapisu PDF z vsebino, strnjeno v orisu

Če želite natisniti ali izvoziti celoten dokument, poprej nastavite strnjevanje orisa na Razpostri vse.

Strnjena vsebina v orisu ne bo natisnjena oz, izvožena v zapis PDF.

Podobne teme

Določi raven orisa odstavka

Spremeni ravni orisa naslovom

Krmar

Dodajanje gumba v orodno vrstico

Prilagajanje kontekstnega menija

Ustvarjanje tipke za bližnjice