Vsebina

# Sledi predhodnikom

Ta funkcija prikazuje razmerje med trenutno celico s formulo in celicami, uporabljenimi v formuli.

Sledi so na listu prikazane puščicami. Hkrati je obseg vseh celic, ki so v formuli trenutne celice, označen z modro obrobo.

Za dostop do tega ukaza ...

Izberite Orodja – Detektiv – Sledi predhodnikom.

Dvigalka+F9

Ta funkcija temelji na načelu slojev. Če je npr. predhodna celica formule že označena s sledilno puščico, se ob ponovitvi ukaza pojavijo sledilne puščice do predhodnih celic te celice.