Vsebina

# Vstavljanje hiperpovezav z uporabo Krmarja

S Krmarjem lahko v dokument vstavite navzkrižen sklic kot hiperpovezavo. Lahko se celo navzkrižno sklicujete na elemente iz drugih LibreOffice dokumentov. Če kliknete hiperpovezavo, ko je dokument odprt v LibreOffice, vas ta pripelje do elementa z navzkrižnim sklicem.

1. Odprite dokumente, ki vsebujejo elemente, na katere se želite navzkrižno sklicevati.

2. V standardni vrstici kliknite ikono Krmar.

3. Kliknite puščico zraven ikone Vlečni način in izberite Vstavi kot hiperpovezavo.

4. Iz seznama na dnu Krmarja izberite dokument, ki vsebuje element, na katerega se želite navzkrižno sklicevati.

5. Na seznamu Krmarja kliknite znak plus zraven elementa, ki ga želite vstaviti kot hiperpovezavo.

6. Povlecite element do tam, kamor želite v dokument vstaviti hiperpovezavo.

Ime elementa se vstavi v dokument kot podčrtana hiperpovezava.

Podobne teme

Krmar za pregled dokumenta

Razporejanje naslovov v Krmarju