Vsebina

# Pogled

Ta meni vsebuje ukaze za nadzor prikaza dokumenta na zaslonu, spreminjanje uporabniškega vmesnika in dostop do podoken stranske vrstice.

## Navadno

Preklopi v navaden pogled, kjer lahko ustvarjate in urejate svoje prosojnice.

## Oris

Vključi orisni pogled, kjer lahko dodate, uredite in ponovno razvrstite imena in naslove prosojnic.

## Opombe

Vključi pogled opomb, kjer lahko svojim prosojnicam dodajate opombe. Opombe so za občinstvo med predstavitvijo nevidne.

## Izroček

Preklopi na glavno stran izročka, kjer lahko prosojnicam spremenite merilo in tako prilagodite število prosojnic, ki bodo natisnjene na eni strani.

## Pregledovalnik prosojnic

Prikaže pomanjšane različice prosojnic, da jih je lažje prerazvrstiti.

## Matrica prosojnice

Vključi matrični pogled prosojnice, kjer lahko dodajate elemente, ki jih želite na vseh prosojnicah, ki uporabljajo isto matrico prosojnice.

## Matrica opomb

Pokaže matrico opomb, kjer lahko določite privzeto oblikovanje opomb.

## Orodne vrstice

Odpre podmeni za prikaz in skrivanje orodnih vrstic. Orodna vrstica vsebuje ikone in možnosti, ki vam omogočajo hiter dostop do LibreOffice ukazov.

## Vrstica stanja

Prikaže ali skrije Vrstico stanja na spodnjem robu okna.

## Ravnila

Prikaže ali skrije ravnili na vrhu in na levem robu delovne površine.

## Podokno Strani Podokno Prosojnice

Pokaže ali skrije podokno Strani podokno Prosojnice.

## Mreža in pomožne črte

Preklopite vidnost mrežnih točk in vodilnih črt, ki pomagajo pri premikanju predmetov in natančnosti položaja na trenutni strani.

## Vodila za pripenjanje

Določi možnosti prikaza vodil za pripenjanje.

## Vodila med premikanjem predmeta

Določa, ali naj bodo med premikanjem predmeta prikazana vodila.

## Barvno/sivine

Pokaže prosojnice v barvah, sivinsko ali črno-belo.

## Komentarji

Pokaži ali skrij opombe predstavitve.

## Ozadje matrice

Preklopite vidljivost ozadja matrice prosojnice, ki naj bo uporabljen za ozadje trenutne prosojnice.

## Predmeti matrice

Preklopite vidljivost predmetov matrice prosojnice, ki naj se pojavijo na trenutni prosojnici.

## Elementi matrice

Na matrico prosojnice dodajte ograde za glavo, nogo, datum in številko prosojnice.

## Stranska vrstica

Stranska vrstica je navpično postavljen grafični uporabniški vmesnik, ki v prvi vrsti ponuja z vsebino neposredno povezane lastnosti, upravljanje s slogi, krmarjenje po dokumentu, galerijo medijskih datotek in drugo.

## Slogi

Odpre nastavitve Slogi v stranski vrstici, kjer so za uporabo in urejanje na voljo slogi grafike in predstavitve.

## Galerija izrezkov

Odpre Galerijo v stranski vrstici, kjer lahko izberete grafike in zvoke, ki jih želite vstaviti v dokument.

## Krmar

Odpre Krmarja, s katerim lahko hitro skočite na druge prosojnice ali se pomikate med odprtimi datotekami.

## Povečava

Odpre pogovorno okno Povečava in postavitev pogleda, kjer lahko nastavite faktor povečave za prikaz trenutnega dokumenta.