Vsebina

# Izbiranje vsebin za tiskanje

Za tiskanje lahko izberete posamezne strani, obseg strani ali izbor v dokumentu.

## Tiskanje posamezne strani

1. Izberite Datoteka – Natisni. Odpre se pogovorno okno Natisni.

2. V območju Obseg in kopije izberite Strani. V besedilnem polju je prikazana številka trenutne strani.

3. Vnesite številko strani, ki jo želite natisniti.

4. Polje predogleda na levi prikazuje izbrano stran.

## Tiskanje obsega strani

1. Izberite Datoteka – Natisni. Odpre se pogovorno okno Natisni.

2. V območju Obseg in kopije izberite Strani. V besedilnem polju je prikazana številka trenutne strani.

3. Vnesite številke strani, ki jih želite natisniti.

   - Za označevanje obsega strani uporabite -. Primer: 1-4 natisne vse strani od 1 do 4.

   - Dovoljeni so tudi delni obsegi: -5 natisne vse strani do strani 5; 10- natisne vse strani od strani 10 do konca dokumenta.

   - Uporabite , ali ; za seznam strani. Primer: 1,3;7 natisne strani 1, 3 in 7. Presledki niso obvezni: tudi 1, 3, 7 deluje.

   - Možne so tudi kombinacije. Primer: 1, 3, 5-10, 15- natisne strani 1,3, od 5 do 10, in od 15 do konca dokumenta.

4. Polje predogleda na levi prikazuje izbrane strani.

## Tiskanje izbora besedila ali slik

1. Izberite vsebino, ki jo želite natisniti.

2. Izberite Datoteka – Natisni. Odpre se pogovorno okno Natisni.

3. V območju Obseg in kopije izberite Izbor.

4. Polje predogleda prikazuje izbrano gradivo.