Vsebina

# Varnost

Določa varnostne možnosti za shranjevanje dokumentov, za spletne povezave in za odpiranje dokumentov, ki vsebujejo makre.

Za dostop do tega ukaza ...

Izberite LibreOffice – Nastavitve Orodja – Možnosti – LibreOffice – Varnost.

Nekaterih nastavitev po urejanju ne morete več ponastaviti. Lahko jih ročno uredite na prvotne nastavitve ali kliknete Prekliči, da se pogovorno okno Možnosti ponovno odpre.

## Varnostne možnosti in opozorila

Odpre pogovorno okno »Varnostne možnosti in opozorila«.

## Gesla za spletne povezave

Vnesete lahko glavno geslo, ki omogoča enostaven dostop do spletnih mest, ki zahtevajo uporabniško ime in geslo.

### Vztrajno shranjuj gesla za spletne povezave

Če je vključeno, LibreOffice varno shrani vsa gesla, ki jih uporabljate za dostop do datotek na spletnih strežnikih. Gesla s seznama lahko uporabite, če vnesete glavno geslo.

Starejše prilagoditve lahko vsebujejo šibko šifrirana gesla in v takšnem primeru se pojavi opozorilna vrstica ob zagonu programa, ki vas opozori, da ponovno vnesete glavno geslo, da jih lahko ponovno shranite z močnejšim šifriranjem.

### Zaščiteno z glavnim geslom (priporočeno)

S to nastavitvijo so gesla vseh povezav zaščitena z glavnim geslom.

### Glavno geslo

Odpre pogovorno okno Vnesite glavno geslo.

### Povezave

Povpraša po glavnem geslu. Če je glavno geslo pravilno, odpre pogovorno okno Shranjeni podatki spletne povezave.

Pogovorno okno Shranjeni podatki spletne povezave prikazuje seznam spletnih mest in uporabniških imen, ki ste jih doslej vnesli. Izberete lahko vnos in ga s seznama odstranite. Ogledate si lahko geslo izbranega vnosa.

## Varnost makrov

Prilagodite raven varnosti za izvajanje makrov in določite zanesljive avtorje makrov.

### Varnost makrov

Odpre pogovorno okno Varnost makrov.

## Pot digitalnega potrdila

Omogoča izbiranje med mesti nameščenih shramb ključev, ki naj se uporabijo pri podpisovanju dokumentov ODF ali izvozu podpisanih dokumentov PDF (le v sistemih, ki uporabljajo storitve NSS – ang. Network Security Services).

### Potrdilo

Odpre pogovorno okno Izberi potrdilo.

## Overitelj časovnih žigov

Overitelji časovnih žigov (TSA, angl. Time Stamp Authority) izdajajo digitalno podpisane časovne žige (RFC 3161), ki jih lahko uporabite kot dodatno možnost za digitalno podpisovanje pri izvozu PDF.