Vsebina

# Vstavljanje številk strani na naslednjih straneh

Z uporabo polja lahko v nogo vstavite številko naslednje strani.

Številka strani se prikaže le, če naslednja stran obstaja.

1. Izberite Vstavi – Glava in noga – Noga in izberite slog strani, h kateremu želite dodati nogo.

2. Namestite kazalko v nogo in izberite Vstavi – Polje – Dodatna polja.

3. V pogovornem oknu Polja kliknite zavihek Dokument.

4. Na seznamu Vrsta kliknite »Stran«, na seznamu Izberi pa »Naslednja stran«.

5. Na seznamu Oblika kliknite slog oštevilčevanja.

   Če v seznamu Oblika izberete »Besedilo«, se bo v polju prikazalo le besedilo, ki ga vnesete v polje Vrednost.

6. Kliknite Vstavi, da vstavite polje skupaj s številko strani.

Podobne teme

Vstavljanje številk strani v noge