Vsebina

# Splošno

Določa splošne nastavitve za dokumente z besedilom.

Za dostop do tega ukaza ...

Odprite dokument z besedilom, izberite LibreOffice – Nastavitve Orodja – Možnosti – LibreOffice Writer – Splošno.

## Posodobi

### Posodobi povezave med nalaganjem

V dokumentih shranjene nastavitve za samodejno posodabljanje povezav so iz varnostnih razlogov prezrte. Posodobitve povezav so vedno zavezane z varnostnimi nastavitvami LibreOffice v LibreOffice – Nastavitve Orodja – Možnosti – LibreOffice – Varnost.

#### Vedno

Vedno posodobi povezave med nalaganjem dokumenta, vendar le če je dokument na zaupanja vrednem mestu datotek ali če je splošna raven varnostni nizka (česar ne priporočamo).

Ta nastavitev je obravnavana kot Na zahtevo, če ni splošna raven varnosti makrov nastavljena na nizko v LibreOffice – Nastavitve Orodja – Možnosti – LibreOffice – Varnost – Varnost makrov – Varnostna raven – Nizka (odsvetujemo) ali če dokument ni na zaupanja vrednem mestu, kot je to določeno v LibreOffice – Nastavitve Orodja – Možnosti – LibreOffice – Varnost – Varnost makrov – Zaupanja vredni viri – Zaupanja vredna mesta datotek.

#### Na zahtevo

Samo na zahtevo posodobi povezave med nalaganjem dokumenta.

#### Nikoli

Povezave niso nikoli posodobljene med nalaganjem dokumenta.

### Samodejno

Ročna posodobitev polj

#### Polja

Vsebina vseh polj je posodobljena samodejno, kadarkoli je vsebina zaslona na novo prikazana. Tudi če to polje ni označeno kot izbrano, so nekatera polja posodobljena vsakič, ko je izpolnjen določen pogoj. Naslednja tabela prikazuje polja, ki so posodobljena ne glede na to potrditveno polje.

Pogoj | Samodejno posodobljena polja
--- | ---
Tiskanje dokumenta (tudi izvažanje kot PDF) | Avtor, Pošiljatelj, Naslov, Datum, Ura, Sklici, Nazadnje natisnjeno
Ponovno nalaganje dokumenta | Avtor, Pošiljatelj, Naslov, Datum, Čas
Shranjevanje dokumenta | Ime datoteke, Statistika, Številka dokumenta, Čas urejanja, Spremenjeno
Urejanje vrstice z besedilom, v kateri je polje | Avtor, Pošiljatelj, Naslov, Datum, Čas
Ročno spreminjanje spremenljivke | Pogojno besedilo, Skrito besedilo, Skriti odstavek, Spremenljivke, Polje DDE
Izklapljanje »nespremenljive vsebine« | Avtor, Pošiljatelj, vsa podatkovna polja dokumenta
Spreminjanje števila strani | Stran

#### Grafikoni

Določa, ali bodo grafikoni samodejno posodobljeni. Ko se spremeni vrednost celice ali ko kazalka zapusti celico, grafikon samodejno posodobi vrednost celice.

## Nastavitve

### Merska enota

Določa mersko enoto v dokumentih z besedilom.

### Tabulatorska mesta

Določa razmik med posameznimi tabulatorskimi mesti. Vodoravno ravnilo prikaže izbrani razmik.

### Prikaz merskih enot

Če je ta možnost vključena, bosta merski enoti za zamike in razmike na zavihku Oblika – Odstavek – Zamiki in razmiki znak (zn) in vrstica.

### Uporabi način kvadratne strani za mrežo besedila

Če je ta možnost vključena, bo mreža besedila videti kot kvadratna stran. Kvadratna stran je posebna postavitev strani, ki jo uporabljajo za učenje študentov pri pisanju člankov na Kitajskem in Japonskem.

## Štetje besed

### Dodatna ločila

Določa znake, ki pri štetju besed ob presledkih, tabulatorjih in prelomih vrstic in odstavkov veljajo za ločila med besedami.

### Pokaži število standardiziranih strani

Uredniki in založniki običajno določijo t.i. »standardno polo« ali stran, ki vsebuje določeno število znakov ali besed. Potrdite to polje, da omogočite hiter izračun števila tovrstnih strani oz. pol.

### Znakov na standardizirano stran

Določite število znakov na standardizirani strani.