Vsebina

# Uporaba samooblikovanja v izbranem obsegu celic

Samooblikovanje uporabite za hitro oblikovanje izbranega obsega celic.

## Uporaba samooblikovanja za izbran obseg celic

1. Izberite obseg celic, v katerem želite uporabiti samooblikovanje. Obsegati mora vsaj tri stolpce in tri vrstice.

2. V menijski vrstici izberite Oblika – Slogi samooblikovanja, da odprete pogovorno okno Samooblikovanje.

3. Na seznamu Oblika izberite slog samooblikovanja, ki ga želite uporabiti.

4. V razdelku Oblikovanje izberite, katere lastnosti iz sloga samooblikovanja želite uporabiti v izbranem obsegu celic.

5. Kliknite V redu, da uveljavite slog samooblikovanja in zaprete pogovorno okno.

Če vidite, da se barva vsebine celic ni spremenila, preverite, da možnost Pogled – Poudarjanje vrednosti ni potrjena.

## Določanje novega sloga samooblikovanja

1. V preglednici programa Calc oblikujte obseg celic z najmanj štirimi stolpci in štirimi vrsticami kot model za izdelavo novega sloga samooblikovanja.

2. Izberite v prejšnjem koraku oblikovani obseg in izberite Oblika – Slogi samooblikovanja.

3. Kliknite Dodaj.

4. V polje Ime v pogovornem oknu Dodaj samooblikovanje vnesite ime za nov slog samooblikovanja.

5. Kliknite V redu, da zaprete pogovorno okno.

Z gornjimi koraki novo ustvarjene sloge samooblikovanja lahko uporabite s sleherno datoteko LibreOffice Calc. Tako niso omejeni na datoteko, v kateri je slog nastal.

Podobne teme

Oblika – Slogi samooblikovanja