Vsebina

# Izvajanje projekcije

Za zagon projekcije obstaja več načinov. Ko se projekcija začne, jo lahko nadzorujete s pritiskanjem tipk ali s klikanjem gumbov miške.

Privzeto se projekcija vedno začne s prvo prosojnico. Med prosojnicami se pomikate ročno vse do zadnje prosojnice. Te nastavitve lahko spremenite.

## Potek projekcije

- Izberite Projekcija – Projekcija, da začnete predstavitev.

- Kliknite za pomik na naslednji učinek ali naslednjo prosojnico.

Pritisnite ubežnico za predčasno prekinitev projekcije.

Za nadzor projekcije so na voljo številne druge tipke. Prav tako lahko prikličete s klikom desne tipke miške kontekstni meni, ki vsebuje uporabne ukaze.

## Samodejna projekcija (način kioska)

Za samodejno spremembo prosojnice morate vsaki prosojnici dodeliti prehod med prosojnicami.

1. Odprite podokno stranske vrstice Prehod med prosojnicami.

2. V območju Naslednja prosojnica kliknite Po preteku in izberite čas trajanja.

3. Kliknite Uporabi prehod za vse prosojnice.

Vsaki prosojnici lahko določite različen čas za napredovanje na naslednjo prosojnico. Funkcija preizkušanja časovne usklajenosti vam lahko pomaga časovno uskladiti in zvaditi projekcijo.

Za nadaljevanje s prvo prosojnico, potem ko so bile prikazane vse prosojnice, morate nastaviti, da se projekcija samodejno ponavlja.

1. Izberite Projekcija – Nastavitve projekcije.

2. V območju Predstavitveni način izberite Zankaj in ponovi po in določite čas trajanja premora med projekcijami.

## Projekcija iz datoteke

LibreOffice lahko poženete iz ukazne vrstice, pri čemer naj ukazu sledi parameter -show ime datoteke Impress. Primer: za prikaz datoteke ime_datoteke.odp iz ukazne vrstice vnesite naslednji ukaz:

soffice -show filename.odp

Primer predvideva, da je soffice v programski poti sistema in da se ime_datoteke.odp nahaja v trenutni mapi.

Podobne teme

Ustvarjanje projekcije po meri

Vadba časovne usklajenosti menjave prosojnic

Tiskanje predstavitev