Vsebina

# Tiskanje predstavitev

## Privzete nastavitve tiskalnika

1. Za nastavitev privzetih možnosti tiskanja za LibreOffice Impress izberite LibreOffice – Nastavitve Orodja – Možnosti – LibreOffice Impress – Natisni.

## Nastavljanje možnosti tiskanja za trenutno predstavitev

1. Izberite Datoteka – Natisni.

2. Kliknite zavihek LibreOffice Impress ali Možnosti, nato izberite možnosti tiskanja.

   Te nastavitve izničijo privzete možnosti tiskanja v LibreOffice – Nastavitve Orodja – Možnosti – LibreOffice Impress – Natisni samo za trenutno tiskalniško opravilo.

## Izbiranje postavitve tiskanja za izročke

1. Izberite Datoteka – Natisni.

2. Na zavihku Splošno pogovornega okna Natisni izberite vnos »Izroček« v seznamskem polju Dokument.

3. Izberite število prosojnic, ki jih želite natisniti na posamezen list papirja.

## Določanje možnosti tiskanja za izročke

1. Kliknite zavihek Izroček.

2. Izberite Vstavi – Številka strani, odpre se pogovorno okno Glava in noga.

3. Kliknite Opombe in izročki, da vnesete besedilo za glavo in nogo izročka.

   V tem pogovornem oknu vidite štiri področja s potrditvenimi polji za glavo, datum in čas, nogo in številko strani. Ta štiri področja ustrezajo štirim področjem v kotih pogleda matrice izročka.

4. Vnesite besedilo za glavo, nogo in datum. Polje Številka strani potrdite, če želite na straneh izročka številke strani. Če želite natisniti besedilo glave, se prepričajte, da ste potrdili polje Glava.

5. Kliknite Uporabi za vse.

   Polja v glavnem pogledu matrice izročka na zaslonu niso posodobljena, vendar bo besedilo, ki ste ga vnesli, natisnjeno.

## Tiskanje izročkov ali opomb

1. Izberite Datoteka – Natisni.

2. Kliknite seznamsko polje Dokument in izberite vrsto vsebine za tiskanje.

3. Izberite Izročki ali Opombe in izberite število prosojnic, ki jih želite natisniti na vsaki strani papirja.

Če želite drugačno postavitev prosojnic na natisnjenih straneh papirja, uporabite miško za premikanje prosojnic v pogledu izročka.

## Tiskanje obsega prosojnic

1. Izberite Pogled – Pregledovalnik prosojnic.

2. Držite pritisnjeno dvigalko in kliknite obseg prosojnic, ki ga želite natisniti.

3. Izberite Datoteka – Natisni.

4. V območju Obseg in kopije kliknite Prosojnice.

5. Vnesite številke prosojnic, ki jih želite natisniti, in kliknite V redu.

Podobne teme

Tiskanje prosojnice, da ustreza velikosti lista

Črno-belo tiskanje