Vsebina

# Atributi

Za formule so vam v LibreOffice Math na voljo različni atributi. Nekaj atributov je prikazanih v spodnjem delu podokna Elementi. Seznam teh atributov najdete v kontekstnem meniju okna Ukazi. Atribute, ki jih ni ne v podoknu Elementi ne v kontekstnem meniju, vnesite neposredno v okno Ukazi.

Za dostop do tega ukaza ...

Odprite kontekstni meni v ukaznem oknu – izberite Atributi

Izberite Pogled – Elementi; nato v podoknu Elementi v seznamskem polju izberite Atributi.

Sledi popoln seznam vseh atributov, ki so na voljo v LibreOffice Math. Simbol poleg atributa pomeni, da lahko do njega dostopate prek podokna Elementi (izberite Pogled – Elementi) ali kontekstnega menija v oknu Ukazi.

V opisih funkcij za atribute, ki sledijo, predstavlja črka »a« v ikoni ogrado, ki bi ji želeli pripisati ustrezni atribut. Ta znak lahko nadomestite s katerim koli znakom, ki ga izberete.

### Funkcije atributov

Ostrivec

Vstavi ogrado z ostrivcem. Vtipkate lahko tudi acute <?> v okno Ukazi.

Krativec

Vstavi ogrado s krativcem. Vtipkate lahko tudi grave <?> v okno Ukazi.

Obrnjena strešica

Vstavi ogrado z obrnjeno strešico. Vtipkate lahko tudi check <?> v okno Ukazi.

Brevis

Vstavi ogrado z brevisom. Vtipkate lahko tudi breve <?> v okno Ukazi.

Krožec

Vstavi ogrado s krožcem nad njo. Vtipkate lahko tudi circle <?> v okno Ukazi.

Vektorska puščica

Vstavi ogrado z vektorsko puščico. Vtipkate lahko tudi vec <?> v okno Ukazi.

Harpunska puščica

Vstavi ogrado s harpunsko puščico. Vtipkate lahko tudi harpoon <?> v okno Ukazi.

Tilda

Vstavi ogrado s tildo. Vtipkate lahko tudi tilde <?> v okno Ukazi.

Strešica

Vstavi ogrado s strešico. Neposredno lahko vtipkate tudi hat <?> v okno Ukazi.

Črta zgoraj

Vstavi črto ("prečko") nad ogrado. Vtipkate lahko tudi bar <?> v oknoUkazi.

Pika

Vstavi ogrado s piko nad njo. Vtipkate lahko tudi dot <?> v okno Ukazi.

Velika vektorska puščica

Vstavi veliko vektorsko puščico z ogrado. Vtipkate lahko tudi widevec v okno Ukazi.

Velika harpunska puščica

Vstavi veliko harpunsko puščico z ogrado. Vtipkate lahko tudi wideharpoon v okno Ukazi.

Tilda ASCII

Vstavi široko tildo z ogrado. Vtipkate lahko tudi widetilde neposredno v okno Ukazi.

Strešica ASCII

Vstavi strešico ASCII z ogrado. Vtipkate lahko tudi widehat neposredno v okno Ukazi.

Dvojna pika

Vstavi ogrado z dvema pikama nad njo. Vtipkate lahko tudi ddot <?> neposredno v okno Ukazi.

Črta preko

Vstavi črto nad ogrado. Vtipkate lahko tudi overline <?> v okno Ukazi. Črta samodejno ustrezno prilagaja svojo dolžino.

Črta spodaj

Vstavi črto pod ogrado. Vtipkate lahko tudi underline <?> v okno Ukazi.

Črta skozi (prečrtano)

Vstavi ogrado s črto čez njo (prečrtano). Vtipkate lahko tudi overstrike <?> v okno Ukazi.

Tripičje

Vstavi ogrado s tropičjem nad njo. Vtipkate lahko tudi dddot <?> v okno Ukazi.

Prosojno

Vstavi ogrado za prosojen znak. Ta znak zavzema prostor velikosti »a«, vendar ostane neviden. Vtipkate lahko tudi phantom <?> v okno Ukazi.

Krepka pisava

Vstavi ogrado s krepko pisavo. Vtipkate lahko tudi bold <?> v okno Ukazi.

Ležeča pisava

Vstavi ogrado z ležečo pisavo. Vtipkate lahko tudi ital <?> ali italic <?>v okno Ukazi.

Spremeni velikost

Vstavi ukaz za spremembo velikosti pisave, z dvema ogradama. Prva ograda se nanaša na velikost pisave (npr. 12), druga ograda pa vsebuje besedilo. Za pravilno strukturo vnesite presledek med obema vrednostma. Vnesete lahko tudi size <?> <?> v okno Ukazi.

Zamenjaj pisavo

Vstavi ukaz za spremembo vrste pisave, z dvema ogradama. Prvo ogrado zamenjajte z imenom ene od pisav, Serif, Sans ali Fixed. Drugo ogrado zamenjajte z besedilom. Vtipkate lahko tudi font <?> <?> neposredno v okno Ukazi.

Z ukazom color spremenite barvo formule. Vtipkajte najprej color, nato ime barve (black, white, cyan, magenta, red, blue, green ali yellow – za črno, belo, cian, magento, rdečo, modro, zeleno ali rumeno barvo), nato formulo, znak oziroma zaporedje znakov. Če vnesete color green size 20 a, bo rezultat zelena črka »a« velikosti pisave 20.

Ukaza nbold in nitalic odstranita privzete krepke ali ležeče pisave iz delov formule. Če želimo npr. za x v formuli 5 x + 3=28 odstraniti ležečo obliko, vtipkamo pred x nitalic, recimo takole: 5 nitalic x + 3=28.

Atributi »acute«, »bar«, »breve«, »check«, »circle«, »dot«, »ddot«, »dddot«, »grave«, »at«, »tilde« in »vec« imajo nespremenljive (fiksne) velikosti. Kadar jih nameščamo nad daljši simbol, jim širine ali dolžine ne moremo prirediti.

Za spremembe velikosti lahko uporabite size n, +n, -n, *n in /n , kjer n predstavlja ogrado. Ta metoda je koristna, kadar želite spreminjati osnovno velikost formule. Ukazi size +n in size -n spreminjajo velikost v absolutnem smislu, size *n in size /n pa v odstotkih. Primer: ukaz size *1.17 poveča velikost znaka za natanko 17 %.

Upoštevajte, da so pri nekaterih vnosih za pravilno strukturo potrebni presledki. To še posebej velja, ko navajate atribute za fiksne vrednosti in ne za ograde.

Če želite več informacij o oblikovanju v LibreOffice Math, si oglejte sestavek Oklepaji in združevanje.

Informacije o atributih, indeksih in eksponentih ter spreminjanju velikosti vam pomagajo svoj dokument oblikovati bolj učinkovito.