Vsebina

# Vrtilna tabela

Podajte postavitev tabele, ki jo generira vrtilna tabela.

Za dostop do tega ukaza ...

Izberite Vstavi – Vrtilna tabela, v pogovornem oknu Izberi vir izberite možnost Trenuten izbor.

Izberite Vstavi – Vrtilna tabela, v pogovornem oknu Izberi vir izberite možnost Vir podatkov, registriran v LibreOffice, kliknite V redu in prikaže se pogovorno okno Izberi vir podatkov.

Vrtilna tabela

Vrtilna tabela prikaže podatkovna polja kot gumbe, ki jih lahko vlečete in spustite, da določite vrtilno tabelo.

## Postavitev

Če želite določiti postavitev vrtilne tabele, povlecite in spustite gumbe podatkovnega polja na območja Filtri, Polja vrstic, Polja stolpcev, in Polja podatkov. S povleci in spusti gumbov lahko prerazporedite tudi podatkovna polja v vrtilni tabeli.

LibreOffice samodejno doda napis na gumbe, ki jih povlečete v območje Polja podatkov. Napis vsebuje ime polja podatkov kakor tudi formulo, ki je izdelala podatke.

Če želite spremeniti funkcijo, ki jo uporablja polje podatkov, dvokliknite gumb v območju Podatkovna polja, da odprete pogovorno okno Podatkovno polje. Prav tako lahko dvokliknete gumbe v območjih Polja vrstic ali Polja stolpcev.

## Dodatno

Prikaže ali skrije dodatne možnosti za določanje vrtilne tabele.

## Rezultat

Podajte nastavitve za prikaz rezultatov vrtilne tabele.

### Izbor iz

Izberite območje, ki vsebuje podatke za trenutno vrtilno tabelo.

## Rezultati v

Izberite območje, kjer želite prikazati rezultate vrtilne tabele.

### Skrči / razširi

Kliknite ikono Skrči, da zmanjšate pogovorno okno na velikost vhodnega polja. Tako je lažje označiti zahtevani sklic v listu. Ikone se nato samodejno pretvorijo v ikono Razširi. Kliknite ikono, če želite obnoviti pogovorno okno v izvirni velikosti.

Pogovorno okno se samodejno pomanjša, ko z miško kliknete v delovni list. Takoj ko spustite gumb miške, se pogovorno okno obnovi in obseg sklica, določen z miško, je v dokumentu označen z modrim okvirom.

Skrči

Razširi

Če izbrano območje vsebuje podatke, vrtilne tabele prepiše podatke. Če želite preprečiti izgubo obstoječih podatkov, pustite vrtilni tabeli, da samodejno izbere območje za prikaz rezultatov.

## Prezri prazne vrstice

Ne upošteva praznih polj v podatkovnem viru.

## Ugotovi kategorije

Samodejno dodeli vrstice brez oznak kategoriji zgornje vrstice.

## Stolpci skupaj

Izračuna in prikaže celoten rezultat izračuna stolpcev.

## Vrstice skupaj

Izračuna in prikaže celoten rezultat izračuna vrstic.

## Dodaj filter

Doda gumb Filter v vrtilne tabele, ki temeljijo na podatkih preglednice.

Odpre se pogovorno okno Filter.

## Omogoči vrtanje k podrobnostim

Izberite to potrditveno okno in dvokliknite oznako elementa v tabeli, da prikažete ali skrijete podrobnosti za element. Potrditveno okno pustite prazno in dvokliknite celico v tabeli, da uredite vsebino celice.

## Pregled podrobnosti znotraj vrtilne tabele

Naredite nekaj od naslednjega:

- Izberite obseg celic in izberite Podatki – Združi in oriši – Pokaži podrobnosti.

- Dvokliknite polje v tabeli.

Če dvokliknete polje, ob katerem so polja na isti ravni, se pojavi pogovorno okno Pokaži podrobnosti:

## Pokaži podrobnosti

Izberite polje, za katerega želite videte podrobnosti.

Podobne teme

Tipke za bližnjice v vrtilni tabeli