Vsebina

# Pogled

Ta meni vsebuje ukaze za nadzor prikaza dokumenta na zaslonu, spreminjanje uporabniškega vmesnika in dostop do podoken stranske vrstice.

## Navadna postavitev

Prikaže videz dokumenta, kakor bo natisnjen.

## Spletna postavitev

Prikaže dokument kot bo viden v spletnem brskalniku. To je uporabno, kadar ustvarjate dokumente HTML.

## Uporabniški vmesnik

Odpre pogovorno okno Izberite svoj priljubljeni uporabniški vmesnik, v katerem izberete svoj najljubši uporabniški vmesnik v LibreOffice.

## Izvorna koda HTML

Prikaže se izvorno besedilo trenutnega dokumenta HTML. Ta pogled je na voljo pri ustvarjanju novega dokumenta HTML ali pri urejanju že obstoječega.

## Orodne vrstice

Odpre podmeni za prikaz in skrivanje orodnih vrstic. Orodna vrstica vsebuje ikone in možnosti, ki vam omogočajo hiter dostop do LibreOffice ukazov.

## Vrstica stanja

Prikaže ali skrije Vrstico stanja na spodnjem robu okna.

## Ravnila

Vsebuje podmeni za prikaz in skrivanje vodoravnega in navpičnega ravnila.

## Drsni trakovi

Pokaže ali skrije vodoravni in navpični drsnik, ki sta namenjena spreminjanju vidne površine dokumenta, ki ni v celoti prikazan v oknu.

## Mreža in pomožne črte

Preklopite vidnost mrežnih točk in vodilnih črt, ki pomagajo pri premikanju predmetov in natančnosti položaja na trenutni strani.

## Oblikovalne oznake

V besedilu prikaže nenatisljive znake v besedilu, npr. znake za odstavke, prelome vrstic, tabulatorska mesta in presledke.

## Meje besedila

Prikaže ali skrije meje natisljivega področja strani. Mejne črte se ne natisnejo.

## Meje tabele

Pokaže ali skrije meje okoli celic tabele, ki nimajo nastavljenih obrob. Meje so vidne le na zaslonu in se ne natisnejo.

## Slike in grafikoni

V dokumentu pokaže ali skrije grafične predmete, kot so slike in grafikoni.

## Pokaži presledke

Prikaže dokument z vrhnjim in spodnjim robom, glavo in nogo ter razkorakom med stranmi. Polja ne potrdite, če želite strniti vse zgornje elemente in prikazati dokument kot zvezen tok strani. Prikrivanje presledkov je možno le v pogledu ene strani.

## Pokaži sledi sprememb

Prikaže ali skrije zapisane spremembe.

## Pokaži komentar Komentarji

Pokaže ali skrije komentarje in odgovore na zapisane komentarje dokumenta.

## Razrešeni komentarji

Prikaže ali skrije razrešene komentarje.

## Senčenje polj

V dokumentu prikaže ali skrije senčenje polj, vključno z nedeljivimi presledki, delilnimi vezaji, kazali in sprotnimi opombami.

## Imena polj

Prikaz polj preklaplja med imeni polj in vsebino polj. Kljukica kaže na to, da so imena polj prikazana, če je ni, pomeni, da je prikazana vsebina polj. Nekatere vsebine polj se ne prikažejo.

## Skriti odstavki

Prikaže ali skrije skrite odstavke. Ta možnost vpliva samo na prikaz skritih odstavkov na zaslonu in ne na tiskanje skritih odstavkov.

## Stranska vrstica

Stranska vrstica je navpično postavljen grafični uporabniški vmesnik, ki v prvi vrsti ponuja z vsebino neposredno povezane lastnosti, upravljanje s slogi, krmarjenje po dokumentu, galerijo medijskih datotek in drugo.

## Upravljaj sloge

Uporabite okno Slogi, kjer uporabite, ustvarite, urejate, dodajate in brišete sloge oblikovanja. Če želite uporabiti slog, dvokliknite vnos.

## Galerija

Odpre Galerijo v stranski vrstici, kjer lahko izberete grafike in zvoke, ki jih želite vstaviti v dokument.

## Krmar

Pokaže oz. skrije okno Krmarja, s katerim lahko hitro skočite na različne dele svojega dokumenta.

## Viri podatkov

Prikaže seznam z zbirkami podatkov, ki so registrirane v LibreOffice, in vam omogoča upravljanje z vsebino zbirk podatkov.

## Cel zaslon

Prikaže ali skrije menije in orodne vrstice v modulih Writer in Calc. Za izhod iz celozaslonskega načina kliknite gumb Cel zaslon ali pritisnite ubežnico.

## Povečava

Odpre pogovorno okno Povečava in postavitev pogleda, kjer lahko nastavite faktor povečave za prikaz trenutnega dokumenta.