Vsebina

# Pogojno oblikovanje: vrednost celice

Uveljavi slog celice na celici ali obsegu celic, ki jih nadzira nabor pogojev v spustnem seznamu. Oblikovanje se uveljavi na vsako celico posebej in pogoj je lahko odvisen od vrednosti drugih celic v izbranem obsegu.

Za dostop do tega ukaza ...

#### Iz menijske vrstice:

Izberite Oblika – Pogojno – Pogoj.

#### Iz vmesnika zloženke v zavihkih:

Izberite Osnovno – Pogojno – Pogoj.

#### Iz orodnih vrstic:

Pogojna oblika

## Pogoji za besedilo in številke

Pogoj | Opis
--- | ---
je enako | Vrednost celice je enaka uporabniško določeni vrednosti v besedilnem polju na desni. Uporabite besedilo v narekovajih, če primerjate besedilne vrednosti.
ni enako | Vrednost celice ni enaka uporabniško določeni vrednosti v besedilnem polju na desni (se razlikujeta). Uporabite besedilo v narekovajih, če primerjate besedilne vrednosti.
se začne z | Vsebina celice se začne z besedilom ali številom, kot je določeno v besedilnem polju na desni.
se konča z | Vsebina celice se konča z besedilom ali številom, kot je določeno v besedilnem polju na desni.
vsebuje | Vsebina celice vsebuje besedilo ali število, določeno v besedilnem polju na desni.
ne vsebuje | Vsebina celice ne vsebuje besedila ali števila, določenega v besedilnem polju na desni.

Pogoj velja za interno pretvorbo besedila vsebine celice. Številske vrednosti se primerjajo z njihovo ekvivalentno besedilno predstavitvijo. Številske oblike zapisa v celicah (valuta, znanstveno, uporabniško-določeno ...) ne pridejo v poštev za primerjavo.

## Pogoji samo za številke

Pogoj | Opis
--- | ---
je manjše kot | Vrednost celice je strogo manjša kot uporabniško določena vrednost v besedilnem polju na desni.
je večje kot | Vrednost celice je strogo večja kot uporabniško določena vrednost v besedilnem polju na desni.
je manjše ali enako | Vrednost celice je manjša ali enaka kot uporabniško določena vrednost v besedilnem polju na desni.
je večje ali enako | Vrednost celice je večja ali enaka kot uporabniško določena vrednost v besedilnem polju na desni.
je med | Vrednost celice leži med vrednostma, določenima v besedilnih poljih na desni – s spodnjo in zgornjo vrednostjo – vključno z mejnima vrednostma.
ni med | Vrednost celice ne leži med vrednostma, določenima v besedilnih poljih na desni – s spodnjo in zgornjo vrednostjo – vključno z mejnima vrednostma.
je podvojeno | Celica in še vsaj ena druga celica v obsegu imata enako vsebino.
ni podvojeno | Vsebine celice je edinstvena v obsegu.
je med N vrhnjih elementov | Vrednost celice je med največjo vrednostjo v obsegu in Ntim največjim elementom obsega. Vnesite vrednost N v besedilno polje na desni.
je med N spodnjih elementov | Vrednost celice je med najmanjšo vrednostjo v obsegu in Ntim najmanjšim elementom obsega. Vnesite vrednost N v besedilno polje na desni.
je med vrhnjih N odstotkov | Vrednost indeksa obsega celic je med vrhnjih N odstotkov celic v obsegu. Primer: imamo obseg 20 celic in N je enak 20, zato se slog uveljavi na 4 zadnjih celicah obsega. Vnesite vrednost N v besedilno polje na desni.
je med spodnjih N odstotkov | Vrednost indeksa obsega celic je med spodnjih N odstotkov celic v obsegu. Primer: imamo obseg 20 celic in N je enak 20, zato se slog uveljavi na 4 prvih celicah obsega. Vnesite vrednost N v besedilno polje na desni.
je nad povprečjem | Vrednost celice je strogo večja od srednje vrednosti v obsegu celic. Glejte spodnjo opombo.
je pod povprečjem | Vrednost celice je strogo manjša od srednje vrednosti v obsegu celic. Glejte spodnjo opombo.
je nad ali enako povprečju | Vrednost celice je večja ali enaka srednji vrednosti v obsegu celic. Glejte spodnjo opombo.
je pod ali enako povprečju | Vrednost celice je manjša ali enaka srednji vrednosti v obsegu celic. Glejte spodnjo opombo.

Ta funkcija prezre vse besedilne in prazne celice v obsegu podatkov. Če sumite,da so rezultati funkcije napačni, preverite prisotnost besedila v obsegih podatkov. Uporabite funkcijo poudarjanje vrednosti, s katero poudarite besedilno vsebino v obsegu, ki lahko predstavlja število.

## Pogoji za napake v celicah

Pogoj | Opis
--- | ---
je napaka | Celica je v pogoju napake, ki je določen v besedilnem polju na desni. Glejte seznam napak programa Calc.
ni napaka | Celica ni v pogoju napake, ki je določen v besedilnem polju na desni. Glejte seznam napak programa Calc.

Celica, ki se sklicuje na drugo celico s pogojem napake, ki ni napaka sama po sebi.

Podobne teme

Pogojno oblikovanje