Vsebina

# Črno-belo tiskanje

## Črno-belo tiskanje besedila in slik

1. Izberite Datoteka – Natisni. Odpre se zavihek Splošno pogovornega okna.

2. Kliknite na Lastnosti. To odpre pogovorno okno Lastnosti za vaš tiskalnik.

3. Izberite možnost črno-belega tiskanja. Za nadaljnje informacije preberite navodila za uporabo vašega tiskalnika.

4. Potrdite pogovorno okno Lastnosti in kliknite Natisni.

   Trenutni dokument bo natisnjen v črno-beli barvi.

## Črno-belo tiskanje v modulih LibreOffice Impress in LibreOffice Draw

1. Glede na uporabljeni program izberite LibreOffice – Nastavitve Orodja – Možnosti – LibreOffice Impress oz. LibreOffice – Nastavitve Orodja – Možnosti – LibreOffice Draw.

2. Nato izberite Natisni.

3. Pod Kakovost izberite Sivine ali pa Črno-belo in kliknite V redu.

   Če je izbrana katera koli od teh možnosti, so vse predstavitve ali risbe natisnjene črno-belo. Če želite tiskati v črno-beli barvi le za trenutno tiskarsko opravilo, potem to možnost izberite v Datoteka – Natisni – LibreOffice Draw/Impress.

   Sivine pretvorijo vse barve v 256 različnih stopenj od črne proti beli. Vse besedilo bo natisnjeno v črni barvi. Ozadje, nastavljeno v Oblika – Slog strani – Ozadje, ne bo natisnjeno.

   Črno-belo pretvori vse barve v dve vrednosti črne in bele. Vse obrobe okrog predmetov so natisnjene v črni barvi. Vse besedilo bo natisnjeno v črni barvi. Ozadje, nastavljeno v Oblika – Slog strani – Ozadje, ne bo natisnjeno.

## Tiskanje besedila le v črno-beli barvi

V programu LibreOffice Writer lahko izberete, da tiskate barvno oblikovana besedila v črno-beli barvi. To lahko določite za vsa nadaljnja besedila, ki jih boste natisnili, ali pa samo za trenutno.

## Tiskanje vseh besedilnih dokumentov v črno-beli barvi

1. Izberite LibreOffice – Nastavitve Orodja – Možnosti – LibreOffice Writer oz. LibreOffice – Nastavitve Orodja – Možnosti – LibreOffice Writer/Web.

2. Nato izberite Natisni.

3. Pod Vsebine označite Natisni črno in kliknite V redu.

   Vsi besedilni dokumenti ali dokumenti HTML bodo natisnjeni s črnim besedilom.

## Tiskanje trenutnega besedilnega dokumenta s črno-belim besedilom

1. Izberite Datoteka – Natisni. Nato kliknite zavihek LibreOffice Writer.

2. Izberite Besedilo tiskaj v črni barvi in kliknite Natisni.

Podobne teme

Pogovorna okna tiskanja

Pogovorno okno LibreOffice – Nastavitve Orodja – Možnosti