Vsebina

# Preklapljanje med vstavnim in prepisnim načinom

## S tipkovnico:

Pritisnite tipko Vstavi za preklapljanje med prepisnim in vstavnim načinom. Trenutni način je prikazan v vrstici stanja. V vnosni vrstici ali celici morate omogočiti kazalko besedila.

## Z miško:

V vrstici stanja kliknite na površino, ki označuje trenutni način, da lahko preklopite na drugega:

- Vstavi

  Vstavni način je aktiven.Področje v vrstici stanja je prazno, ko je aktiven vstavni način. Besedilna kazalka utripa kot navpična črtica. Kliknite področje, da aktivirate prepisni način.

- Prepiši

  Prepisni način je omogočen. Kazalka besedila je utripajoč navpični blok. Kliknite na površino, da omogočite vstavni način.

Podobne teme

Ukazi na tipkovnici