Vsebina

# Primerjava različic dokumenta

Funkcija pregleda je v LibreOffice na voljo za dokumente z besedilom in preglednice.

Predstavljajte si, da pri pisanju dokumenta z vami sodelujejo sodelavci ali uredniki. Nekega dne pošljete kopije vašega dokumenta vsem urednikom. Prosite jih, naj prejeto kopijo uredijo in vrnejo.

Uredniki praviloma omogočijo beleženje sprememb z Uredi – Sledi spremembam – Beleži in spremembe so vam enostavno vidne.

Če je eden izmed avtorjev spremenil dokument, ne da bi spremembe zapisal, lahko spremenjen dokument primerjate z vašim izvirnim dokumentom.

1. Odprite urednikov dokument in izberite Uredi – Sledi spremembam – Primerjaj dokument.

   Vedno začnite tako, da odprete novejši dokument in ga primerjate s starejšim.

2. Pojavi se pogovorno okno za izbiro datotek. Izberite starejši izvirni dokument in potrdite izbiro.

   LibreOffice združi oba dokumenta v urednikov dokument. Vse besedilo, ki se pojavi v urednikovem dokumentu, ne pa tudi v izvirniku, je označeno kot vstavljeno, besedilo, ki ga je izbrisal urednik, pa je označeno kot izbrisano.

3. Zdaj lahko vstavljene ali izbrisane dele besedila sprejmete ali zavrnete. Na koncu lahko urednikov dokument shranite kot nov izvirnik z novim imenom.

Podobne teme

Beleženje in prikaz sprememb

Krmarjenje po spremembah

Beleženje sprememb

Sprejemanje ali zavračanje sprememb

Spajanje različic

Upravljanje z različicami