Vsebina

# Projekcije po meri

Določa projekcijo po meri z uporabo prosojnic v okviru trenutne predstavitve. Nato lahko izberete prosojnice, ki ustrezajo potrebam in zahtevam občinstva. Ustvarite lahko neomejeno število projekcij po meri.

Za dostop do tega ukaza ...

Izberite Projekcija – Projekcija po meri.

Preberite stran pomoči Ustvarjanje projekcije po meri, da izveste več o določanju lastnih projekcij po meri.

## Seznam projekcij po meri

Izpiše projekcije po meri, ki so na voljo v dokumentu.

Za izdelavo projekcije po meri kliknite Nov.

## Za začetek projekcije po meri:

1. S seznama izberite projekcijo po meri.

2. Kliknite Začni.

## Nov

Ustvari projekcijo po meri.

## Uredi

Dodajte, odstranite ali prerazvrstite prosojnice, kot tudi preimenujte izbrano projekcijo po meri.

### Izbriši

Izbriše izbrani element ali elemente brez zahteve po potrditvi.

## Kopiraj

Ustvari kopijo izbrane projekcije po meri. Ime projekcije lahko spremenite s klikom na Uredi.

## Začni

Izvede izbrano projekcijo po meri.

### Zapri

Zapre pogovorno okno in shrani vse spremembe.

Podobne teme

Izvajanje projekcije