Vsebina

# Oris in seznam

Odstavku ali slogu odstavka doda ali odstrani raven orisa, slog seznama in/ali številčenje vrstic. Lahko pričnete tudi ponovno oštevilčevati ali spremenite začetno številko za oštevilčene sezname in številčenje vrstic.

Za dostop do tega ukaza ...

Izberite Oblika – Odstavek, nato zavihek Oris in seznam.

Izberite Oblika – Odstavek, nato zavihek Oris in seznam.

Z desno tipko miške kliknite odstavek in izberite Odstavek – Uredi slog, nato zavihek Oris in seznam.

Izberite Slogi – Uredi slog – zavihek Oris in seznam (slogi odstavka).

Izberite Pogled – Slogi – odprite kontekstni meni Nov/Uredi slog, nato zavihek Oris in seznam (slogi odstavka).

1. Če želite spremeniti možnosti oštevilčevanja odstavkov, ki imajo isti slog odstavka, izberite Pogled – Slogi in nato kliknite ikono Slogi odstavka. Z desno tipko miške kliknite slog na seznamu, izberite Spremeni in nato kliknite zavihek Oris in seznam.

2. Če želite spremeniti možnosti oštevilčevanja izbranih odstavkov, izberite Oblika – Odstavek in nato kliknite zavihek Oris in seznam.

## Oris

### Raven orisa

Izbranim odstavkom ali slogu odstavka dodeli raven orisa od 1 do 10. Izberite [Brez], če želite odstraniti raven orisa.

## Uporabi slog seznama

### Slog seznama

Izberite Slog seznama, ki ga želite uporabiti v odstavku. Slogi so tudi našteti v oknu Slogi (Cmd+T)(F11), če kliknete ikono Slogi seznama.

### Uredi slog

Uredite lastnosti izbranega sloga seznama. Te lastnosti bodo veljale za vse odstavke, oblikovane z danim slogom seznama.

Ta gumb je onemogočen, če je uporabljeno oštevilčevanje naslovov. Izberite Orodja – Oštevilčevanje naslovov, da uredite raven orisa in način oštevilčevanja.

Raven orisa in slog seznama sta medsebojno neodvisna. Uporabite Orodja – Oštevilčevanje naslovov, da dodelite način oštevilčevanja slogom odstavka, ki se uporabljajo za naslove v strukturi orisa dokumenta.

Naslednje tri možnosti se prikažejo samo, ko urejate lastnosti izbranega odstavka, če izberete Oblika – Odstavek.

### Ponovno začni številčiti s tem odstavkom

Znova začne oštevilčevanje v trenutnem odstavku.

### Začni z

Izberite to potrditveno polje in nato vnesite številko, ki jo želite dodeliti odstavku.

### Gumb za vrtenje »Začni z«

Vnesite številko, ki jo želite dodeliti odstavku. Naslednji odstavki so oštevilčeni zaporedno od številke, ki jo vnesete tukaj.

## Oštevilčevanje vrstic

Določite možnosti za Oštevilčevanje vrstic. Če želite dodati številke vrstic v dokument, izberite Orodja – Oštevilčevanje vrstic.

### Vključi ta odstavek v oštevilčevanje vrstic

Vključi trenutni odstavek v oštevilčevanje vrstic.

### Ponovno začni s tem odstavkom

Znova začne z oštevilčevanjem vrstic v trenutnem odstavku ali pri številki, ki jo vnesete.

### Začni z

Vnesite številko, pri kateri se bo znova začelo oštevilčevanje vrstic

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

Naslednji gumbi se pojavijo le za slog odstavka.

### Uporabi

Uveljavi spremembe na vseh zavihkih brez zapiranja pogovornega okna. Tega ni mogoče povrniti z gumbom Ponastavi.

### Ponastavi na nadrejenega

Vrednosti trenutnega zavihka so nastavljene na tiste, ki jih vsebuje ustrezni zavihek sloga, navedene v Organizatorju pod »Podeduj od«. V vseh primerih se, tudi ko je »Podeduj od« nastavljeno na »- Brez -«, vrednosti, določene pod »Vsebuje«, odstranijo.