Vsebina

# Oklepaji

Pri strukturiranju svoje formule LibreOffice Math lahko izbirate med raznimi vrstami oklepajev. Vrste oklepajev so prikazane v spodnjem delu podokna Elementi. Seznam oklepajev je tudi v kontekstnem meniju okna Ukazi. Oklepaje, ki jih ni ne v podoknu Elementi ne v kontekstnem meniju, vnesite neposredno v okno Ukazi.

Za dostop do tega ukaza ...

Odprite kontekstni meni v ukaznem oknu – izberite Oklepaji

Izberite Pogled – Elementi; nato v podoknu Elementi v seznamskem polju izberite Oklepaji.

Sledi popoln seznam vseh vrst oklepajev. Simbol poleg vrste oklepaja kaže, da lahko dostopate do njega prek podokna Elementi (meni Pogled – Elementi) ali s pomočjo kontekstnega menija v oknu Ukazi.

### Vrste oklepajev

Okrogli oklepaji

Vstavi ogrado znotraj običajnih okroglih oklepajev. Vtipkate lahko tudi (<?>)v okno Ukazi.

Oglati oklepaji

Vstavi ogrado znotraj oglatih oklepajev. Vtipkate lahko tudi [<?>]v okno Ukazi.

Dvojni oglati oklepaji

Vstavi ogrado z dvojnimi oglatimi oklepaji. Vtipkate lahko tudi ldbracket <?> rdbracketv okno Ukazi.

Zaviti oklepaji

Vstavi ogrado z zavitimi oklepaji. Vtipkate lahko tudi lbrace<?>rbrace neposredno v okno Ukazi.

Enojne črte

Vstavi ogrado med dvema navpičnima črtama. Vtipkate lahko tudi llline <?> rline neposredno v okno Ukazi.

Dvojne črte

Vstavi ogrado znotraj dvojnih navpičnih črt. Vtipkate lahko tudi ldline <?> rdline neposredno v okno Ukazi.

Kotni oklepaji

Vstavi pregrado s kotnimi oklepaji. Vtipkate lahko tudi langle <?> rangle v okno Ukazi.

Operatorski oklepaji

Vstavi ogradi med operatorska oklepaja. Vtipkate lahko tudi langle <?> mline <?> rangle v okno Ukazi.

Skupinski oklepaji

Vstavi skupinske oklepaje. Vtipkate lahko tudi {<?>} v okno Ukazi.

Okrogli oklepaji (nastavljivi)

Vstavi znak za okrogle oklepaje spremenljive velikosti z eno ogrado. Vtipkate lahko tudi left(<?> right) v okno Ukazi.

Oglati oklepaji (nastavljivi)

Vstavi oglate oklepaje spremenljive velikosti z ogradami.Vtipkate lahko tudi left[<?> right] v okno Ukazi. Velikost oklepajev se prilagaja samodejno.

Dvojni oglati oklepaji (nastavljivi)

Vstavi dvojne oglate oklepaje spremenljive velikosti z ogradami. Vtipkate lahko tudi left ldbracket <?> right rdbracket neposredno v okno Ukazi. Velikost oklepajev se prilagaja samodejno.

Zaviti oklepaji (nastavljivi)

Vstavi zavite oklepaje spremenljive velikosti z ogradami. Vtipkate lahko tudi left lbrace <?> right rbrace v okno Ukazi. Velikost oklepajev se prilagaja samodejno.

Enojne črte (nastavljive)

Vstavi enojne navpične črte z ogrado. Vtipkate lahko tudi left lline <?> right rline v okno Ukazi. Velikost oklepajev se prilagaja samodejno.

Dvojne črte (nastavljive)

Vstavi dvojne navpične črte z ogrado. Vtipkate lahko tudi left ldine <?> right rdine v okno Ukazi. Velikost oklepajev se prilagaja samodejno.

Kotni oklepaji (nastavljivi)

Vstavi kotne oklepaje spremenljive velikosti z ogrado. Vtipkate lahko tudi left langle <?> right rangle v okno Ukazi. Velikost oklepajev se prilagaja samodejno.

Operatorski oklepaji (nastavljivi)

Vstavi operatorske oklepaje spremenljive velikosti z ogradami. Vtipkate lahko tudi left langle <?> mline <?> right rangle v okno Ukazi. Velikost oklepajev se prilagaja samodejno.

Zaviti oklepaj zgoraj (nastavljiv)

Vstavi vodoravni zaviti oklepaj spremenljive velikosti zgoraj z ogradami. Vtipkate lahko tudi <?> overbrace <?> neposredno v okno Ukazi. Velikost oklepaja se prilagaja samodejno.

Zaviti oklepaj spodaj (nastavljiv)

Vstavi spodnji vodoravni zaviti oklepaj nastavljive velikosti z ogradama. Vtipkate lahko tudi <?> underbrace <?> v okno Ukazi. Velikost oklepaja se prilagaja samodejno.

Za vnos spodnjega oglatega oklepaja vtipkajte lfloor<?>rfloor neposredno v okno Ukazi.

Za vnos zgornjega oglatega oklepaja vtipkajte lceil<?>rceil neposredno v okno Ukazi.

Za vnos nastavljivega oglatega oklepaja spodaj vtipkajte left lfloor<?>right rfloor neposredno v okno Ukazi.

Za vnos spremenljivega oglatega oklepaja zgoraj vtipkajte left lceil<?>right rceil neposredno v okno Ukazi.

Če pred ukaz za oklepaj vnesete left in right, se oklepaj samodejno prilagodi na ustrezno velikost. Primer: left(a over b right). Velikost in razmik oklepajev lahko nastavite tudi z izbiro Oblika – Razmik – Kategorija – Oklepaji in izberete želene odstotke. Odkljukajte potrditveno polje Spremeni merilo vseh oklepajev, da bo sprememba veljala za vse oklepaje v formuli.

Uporabljate lahko tudi enojne oklepaje. V ta namen pred ukaz vtipkajte poševnico nazaj \. Primer: če vtipkate \[, bo levi oglati oklepaj brez svojega desnega dvojčka. To pride prav, ko potrebujete obrnjene oklepaje ali ko želite tvoriti intervale. Upoštevajte, da lahko na tak način uporabljate samo oklepaje, ki niso spremenljive velikosti. Za spremembo velikost oklepajev uporabite ukaz size.

Primeri enojnih oklepajev

Za po velikosti neprilagojene oklepaje:

a = \{ \( \[ b newline

{} + c \] \) \ }

Pri nastavljivih oklepajih uporabite za ime oklepaja none

a = left ( a over b right none newline

left none phantom {a over b} + c right )

Ukaz phantom zagotavlja pravo velikost zadnjega oklepaja/zaklepaja.

Če vnašate elemente neposredno v okno Ukazi, pazite na presledke. Tako zagotovite pravilno strukturo.

Koristne informacije o indeksih in eksponentih in pa spreminjanju merila pomagajo lažje in učinkoviteje strukturirati vaše formule. Za več informacij o oklepajih si oglejte Oklepaji in združevanje.