Vsebina

# Uporaba upravljalnega zaslona govorca

Upravljalni zaslon govorca prikaže projekcijo na zunanjem zaslonu (projektor ali večji televizor), medtem ko so na računalniškem zaslonu prikazane tudi funkcije za krmiljenje predstavitve.

Upravljalni zaslon govorca ponuja dodaten nadzor nad projekcijami z uporabo različnih pogledov na zaslonu računalnika in na zaslonu, ki ga gleda občinstvo. Pogled, ki ga vidite na svojem računalniškem zaslonu, vključuje trenutno prosojnico, prihodnjo prosojnico, po želji opombe prosojnice ter štoparico predstavitve.

Upravljalni zaslon govorca deluje le na operacijskem sistemu, ki podpira več zaslonov in le če sta povezana vsaj dva zaslona (eden teh je lahko vgrajeni zaslon prenosnika).

## Vklop Upravljalnega zaslona govorca

Upravljalni zaslon govorca omogočite na naslednji način:

- Izberite Projekcija – Nastavitve projekcije.

- Izberite Prikaz – Upravljalni zaslon govorca in izberite Celozaslonsko ali Okensko.

Upravljalni zaslon govorca vklopite na naslednji način:

- Povežite dodatni zaslon s svojim računalnikom.

- Zaženite predstavitev. pritisnite F5 ali dvigalka+F5 ali izberite Projekcija – Začni s prvo prosojnico ali Začni s trenutno prosojnico.

## Krmilne funkcije Upravljalnega zaslona govorca

- Prejšnja: pomik na prejšnjo prosojnico.

- Naslednja: pomik na naslednjo prosojnico.

- Opombe: prikaže način opomb.

- Prosojnice: prikaže način pregledovalnika prosojnic.

- Začni znova: ponovno začne meriti pretečeni čas projekcije.

- Preklopi: preklopi zaslon med računalnikom in zaslonom predstavitve.

- Zapri: iz načina opomb ali pregledovalnika prosojnic se vrnete v navadni način.

## Tipke za bližnjice razširitve Upravljalni zaslon govorca

Ko izvajate projekcijo z razširitvijo Upravljalni zaslon govorca, lahko uporabite naslednje tipke:

Dejanje | Tipka ali kombinacija tipk
--- | ---
Naslednja prosojnica ali učinek | Levi klik, smerna tipka desno ali navzdol, preslednica, naslednja stran, vnašalka
Prejšnja prosojnica ali učinek | Klik z desno tipko miške, smerna tipka levo ali navzgor, prejšnja stran, vračalka
Uporabi kazalec miške kot pero | »P«
Pobriši vse črnilo na prosojnici | »E«
Prva prosojnica | Začetek
Zadnja prosojnica | Konec
Prejšnja prosojnica brez učinkov | Izmenjalka+prejšnja stran
Naslednja prosojnica brez učinkov | Izmenjalka+naslednja stran
Počrni/osvetli zaslon | »Č«, ».«
Pobeli/zatemni zaslon | »B«, »,«
Končaj projekcijo | Ubežnica, »-«
Pojdi na številko prosojnice | Številka, ki ji sledi vnašalka
Poveča/pomanjša velikost pisave opomb | »V«, »M«
Pomakni opombe navzgor/navzdol | »A«, »Y«
Premikaj sledilni znak v pogledu opomb naprej/nazaj | »H«, »L«
Pokaži razširitev Upravljalni zaslon govorca | Krmilka+»1«
Pokaži opombe predstavitve | Krmilka+»2«
Pokaži pregled prosojnic | Krmilka+»3«
Preklopi med zasloni | Tipka Cmd Krmilka+»4«
Izključite način kazalca miške kot peresa | Tipka Cmd Krmilka+»A«

## Načini Upravljalnega zaslona govorca

### Navadni način

Navadni način prikaže trenutno prosojnico na levi in naslednjo prosojnico na desni strani računalniškega zaslona.

### Način opomb

Način opomb prikaže trenutno prosojnico na levi, opombe prosojnic na desni ter naslednjo prosojnico pod trenutno prosojnico.

### Način pregledovalnika prosojnic

Način pregledovalnika prosojnic prikaže vse prosojnice na zaslonu računalnika in omogoča prikaz izbrane prosojnice ne glede na zaporedje predstavitve.

Podobne teme

Navodila za daljinca za Impress