Vsebina

# O filtrih XML

LibreOffice hrani dokumente v zapisu XML. Ustvarite lahko prilagojene filtre, ki pretvorijo zapis datotek OpenDocument XML, ki ga uporablja LibreOffice, v drug zapis. Ti filtri se lahko nevidno integrirajo v LibreOffice, tako da lahko te zapise transparentno shranjujete ali nalagate.

Če želite ustvariti filter XML, morate biti dobro seznanjeni s koncepti XML in XSLT. Ti koncepti niso opisani v tej pomoči.

Filter XML vsebuje slogovne predloge, ki so napisane v jeziku XSLT. Te slogovne predloge določajo preoblikovanje iz zapisa OpenDocument v drug zapis XML z izvoznimi in uvoznimi filtri. Obstajajo tri vrste filtrov XML:

- Uvozni filtri naložijo zunanje datoteke XML in pretvorijo te datoteke v datoteke OpenDocument XML. Ko namestite uvozni filter, je ime filtra dodano na seznam vrst datotek v pogovornem oknu Odpri datoteko.

- Izvozni filtri preoblikujejo datoteke OpenDocument XML in shranijo datoteke v drugem zapisu XML. Ko namestite izvozni filter, je ime filtra dodano na seznam vrst datotek v pogovornem oknu Izvozi.

- Uvozni/izvozni filtri naložijo in shranijo datoteke OpenDocument XML v drug zapis XML. Ko namestite te filtre, so imena filtrov dodana na seznam vrst datotek v pogovornem oknu Odpri datoteko in v pogovornem oknu Shrani kot.

Podobne teme

Strani Konzorcija svetovnega spleta o jeziku Extensible Stylesheet Language (XSL)

Strani Konzorcija svetovnega spleta o jeziku Extensible Markup Language (XML)

Vrste datotek XML

Distribucija filtrov XML

Ustvarjanje in preizkušanje filtrov XML