Vsebina

# Vstavljanje celotnega dokumenta z besedilom

## Vstavljanje datoteke z besedilom

1. Postavite kazalko na mesto v dokumentu, kamor želite vstaviti datoteko.

2. Izberite Vstavi – Besedilo iz datoteke.

3. Poiščite dokument z besedilom, ki ga želite vstaviti, in nato kliknite V redu.

Vsebina dokumenta je vložena v trenutni dokument in se ne posodobi, če se izvorna datoteka spremeni. Če želite, da se vsebina samodejno posodobi, ko spremenite izvorni dokument, morate datoteko vstaviti kot povezavo.

## Vstavljanje celotnega dokumenta z besedilom kot povezave

1. Postavite kazalko na mesto v dokumentu, kamor želite vstaviti datoteko.

2. Izberite Vstavi – Odsek.

3. Vnesite ime v polje Nov odsek in nato izberite potrditveno polje Povezava.

4. V polje Ime datoteke vnesite ime datoteke, ki jo želite vstaviti, ali pa kliknite gumb za brskanje (Prebrskaj) in poiščite datoteko.

   Če ciljni dokument vsebuje odseke, lahko v polju Odseki izberete tistega, ki ga želite vstaviti.

5. Po želji lahko nastavite možnosti oblikovanja za odsek.

6. Kliknite Vstavi.

LibreOffice samodejno posodobi vsebino vstvaljenega odseka, kadar je izvorni dokument spremenjen. Za ročno posodabljanje vsebine odseka izberite Orodja – Posodobi – Posodobi vse.

Podobne teme

Vstavljanje, urejanje in povezovanje okvirov