Vsebina

# Urejanje odsekov

Odseke lahko zaščitite, skrijete ali pretvorite v običajno besedilo v dokumentu.

1. Izberite Oblika – Odseki.

2. Na seznamu Odsek kliknite odsek, ki ga želite spremeniti. Pritisnete lahko tipki Cmd krmilka+A, da izberete vse odseke s seznama, ali pa dvigalka+klik ali Cmd krmilka+klik, da izberete samo nekatere odseke.

3. Naredite nekaj od naslednjega:

- Če želite pretvoriti odsek v navadno besedilo, kliknite Odstrani.

- Če želite odsek omejiti le na branje, potrdite polje Zaščiteno v območju Zaščita pred pisanjem.

- Dodajte neobvezno geslo za zaščito. Geslo je lahko prazno in za odstranitev zaščite ne bo zahtevano geslo. Če geslo ni prazno, bo zahtevano za odstranitev zaščite nad tem odsekom.

- Če želite skriti odsek, izberite potrditveno polje Skrij v območju Skrij.

## Urejanje vsebine samo za branje

Če želite urejati zaščitene odseke, se pojavi opozorilno sporočilo.

Če želite odstraniti zaščito odseka, storite naslednje:

1. Izberite Oblika – Odseki.

2. V področju Odsek pogovornega okna izberite odsek, s katerega želite odstraniti zaščito.

3. V področju Zaščita pred pisanjem pogovornega okna odstranite potrditev pri možnosti Zaščiti.

4. Če je odsek zaščiten z geslom, ki ni prazno, vnesite geslo v pogovornem oknu, ki se odpre.

5. Kliknite V redu.

Podobne teme

Uporaba odsekov

Vstavljanje odsekov

Oblika – Odseki

Zaščita vsebine v modulu LibreOffice Writer