Vsebina

# Polje

V podmeniju se izpišejo najpogostejše vrste polj, ki jih lahko vstavite v dokument na trenutnem mestu kazalke. Za ogled vseh polj, ki so na voljo, izberite Dodatna polja.

Za dostop do tega ukaza ...

#### Iz menijske vrstice:

Izberite Vstavi – Polje.

#### Iz kontekstnega menija:

Odprite kontekstni meni – izberite Uredi polje (vstavljena polja).

#### Iz vmesnika zloženke v zavihkih:

Izberite Vstavi – Polja.

Izberite Sklic – Polje.

V meniju Sklici zavihka Sklici izberite Polje.

#### Iz orodnih vrstic:

Vstavi polje

#### Na tipkovnici:

Tipka Cmd Krmilka + F2

## Številka strani

Vstavi trenutno številko strani kot polje na mestu kazalke. Privzeta nastavitev je oblika znakovnega sloga Številka strani.

## Število strani

Vstavi celotno število strani v dokumentu kot polje.

## Datum

Vstavi trenutni datum kot polje. Uporabljena je privzeta oblika datuma in datum se ne posodobi samodejno.

## Čas

Vstavi trenutni čas kot polje. Čas je vzet neposredno iz sistemskih nastavitev vašega operacijskega sistema. Uporabljena je fiksna oblika časa in je s tipko F9 ne morete posodobiti.

## Naslov

Vstavi naslov, naveden v polju v lastnostih dokumenta, v obliki polja. To polje prikaže podatke, ki so bili vneseni v polje Naslov pod Datoteka – Lastnosti – Opis.

## Prvi avtor (polje)

Vstavi ime osebe, ki je ustvarila dokument, v obliki polja. Polje se nanaša na vnos pod LibreOffice – Nastavitve Orodja – Možnosti – LibreOffice – Uporabniški podatki.

## Zadeva

Vstavi zadevo, navedeno v lastnostih dokumenta kot polje. To polje prikaže vnesene podatke v polju Zadeva pod Datoteka – Lastnosti – Opis.

## Dodatna polja

Polje vstavi na trenutno mesto kazalke. Pogovorno okno našteje vsa polja, ki so na voljo.