Vsebina

# Spreminjanje sidra slike

V preglednice Calc vstavljene slike so privzeto sidrane na celice in ne spreminjajo velikosti, ko premaknete celico.

Slike je možno sidrati na tri različne načine:

- V celico: slika se giblje skupaj s celico, ko kopirate, razvrščate ali vstavljate oz. brišete celice nad ali levo od celice, v kateri se nahaja sidro.

- V celico (spremeni velikost s celico): slika se giblje skupaj s celico. Poleg tega se bosta višina in širina slike spremenili, če kasneje celici, v kateri je slika zasidrana, spremenite velikost. Razmerje stranic slike sledi kasnejšemu razmerju stranic celice, v kateri se nahaja sidro.

- Na stran: na položaj slike na strani ne vpliva zaporedje celic ali njihovo premikanje.

## Sprememba sidra slike

Izberite sliko in nato Oblika – Zasidraj ali v kontekstnem meniju slike izberite Zasidraj.

Izvorna velikost slike in celice je ohranjena, ko lepite celo vrstico ali cel stolpec z možnostma V celico in V celico (spremeni velikost s celico).