Vsebina

# Določi obseg

Določi obseg podatkovne zbirke glede na izbrane celice v vašem listu.

Izberete lahko samo pravokoten obseg celice.

Za dostop do tega ukaza ...

Izberite Podatki – Določi obseg.

## Ime

Vnesite ime za obseg podatkovne zbirke, ki ga želite določiti, ali izberite obstoječe ime s seznama.

## Obseg

Prikaže izbrani obseg celice.

### Skrči / razširi

Kliknite ikono Skrči, da zmanjšate pogovorno okno na velikost vhodnega polja. Tako je lažje označiti zahtevani sklic v listu. Ikone se nato samodejno pretvorijo v ikono Razširi. Kliknite ikono, če želite obnoviti pogovorno okno v izvirni velikosti.

Pogovorno okno se samodejno pomanjša, ko z miško kliknete v delovni list. Takoj ko spustite gumb miške, se pogovorno okno obnovi in obseg sklica, določen z miško, je v dokumentu označen z modrim okvirom.

Skrči

Razširi

## Dodaj/Spremeni

Doda izbrani obseg celice v seznam obsega podatkovne zbirke ali prilagodi obstoječi obseg podatkovne zbirke.

### Izbriši

Izbriše izbrani element ali elemente po potrditvi.

## Dodatno >>

Prikaže dodatne možnosti.