Vsebina

# Vstavljanje hiperpovezav

Hiperpovezavo lahko vstavite na dva načina: kot besedilo ali kot gumb. V obeh primerih je lahko vidno besedilo drugačno od naslova URL.

Postavite besedilno kazalko na tisto mesto v dokumentu, na katerega želite vstaviti hiperpovezavo, ali izberite besedilo, ki ga želite oblikovati kot hiperpovezavo. Izberite ukaz Hiperpovezava v meniju Vstavi. Ali pa kliknite ikono Hiperpovezava v orodni vrstici Standardno. Odpre se pogovorno okno Hiperpovezava.

- Če želite preskočiti na določeno vrstico v dokumentu z besedilom, na to mesto vnesite zaznamek (Vstavi – Zaznamek).

- Če želite preskočiti na celico v preglednici, vnesite ime celice (Delovni list – Imenovani obsegi in izrazi – Določi).

Hiperpovezave lahko vnesete tudi z načinom povleci in spusti iz Krmarja. Hiperpovezave se lahko nanašajo na sklice, naslove, grafike, tabele, predmete, mape ali zaznamke.

Če želite v besedilo vnesti hiperpovezavo, ki se nanaša na Tabelo 1, povlecite vnos Tabela 1 iz Krmarja in ga spustite v besedilo. Za to dejanje mora biti v Krmarju izbran vlečni način Vstavi kot hiperpovezavo.

Podobne teme

Relativne in absolutne povezave

Vstavljanje navzkrižnega sklicevanja