Vsebina

# Samodejni filter

Samodejno filtrira izbrani obseg celice in izdela okna z enovrstičnim seznamom, kjer lahko izberete elemente, ki jih želite prikazati.

Za dostop do tega ukaza ...

Izberite Podatki – Samodejni filter.

Odprite orodno vrstico Orodja ali Podatki tabele in kliknite

Samodejni filter

Če želite različnim delovnim listom določiti različne samodejne filtre, morate najprej vsakemu delovnemu listu določiti obseg zbirke podatkov.

## Razvrsti naraščajoče

Prikaže stolpce tabele obsega celic v naraščajočem zaporedju glede na vrednosti v celicah trenutnega stolpca.

## Razvrsti padajoče

Prikaže stolpce tabele obsega celic v padajočem zaporedju glede na vrednosti v celicah trenutnega stolpca.

## Filtriraj po barvah

### Barva besedila

Prikaže le tiste vrstice v obsegu celic, katerih barva besedila v celici v trenutnem stolpcu se ujema z izbrano barvo.

### Barva ozadja

Prikaže le tiste vrstice v obsegu celic, katerih barva ozadja v celici v trenutnem stolpcu se ujema z izbrano barvo.

## Filtriraj po pogojih

### Prazno

Prikaže le vrstice obsega celic, ki imajo prazno celico v trenutnem stolpcu.

### Ni prazno

Prikaže le vrstice obsega celic, ki nimajo prazne celice v trenutnem stolpcu.

### Prvih 10

Prikaže deset vrstic obsega celic, ki vsebujejo največje vrednosti v celicah trenutnega stolpca. Če so te vrednosti enkratne, ne bo prikazanih več kot 10 vrstic, če pa niso, je možen prikaz več kot 10 vrstic.

### Zadnjih 10

Prikaže deset vrstic obsega celic, ki vsebujejo najmanjše vrednosti v celicah trenutnega stolpca. Če so te vrednosti enkratne, ne bo prikazanih več kot 10 vrstic, če pa niso, je možen prikaz več kot 10 vrstic.

### Standardni filter

Odpre pogovorno okno Standardni filter.

## Polje za iskano besedilo

Iščite določen vnos na seznamu vseh vrednosti iz trenutnega stolpca. Ko vnašate znake v besedilno polje, se zadetki na seznamu ustrezno posodabljajo.

## Vse

Kliknite enkrat za prikaz vseh vrstic, kliknite znova, da skrijete vse vrstice.

## Pokaži le trenutni element

Prikaže le vrstice, ki vsebujejo vrednost, poudarjeno v polju Vrednost.

## Skrij le trenutni element

Skrije vse vrstice, ki vsebujejo vrednost, poudarjeno v polju Vrednost, prikaže pa vse druge vrstice.

## Vrednosti

Seznam enkratnih vrednosti, ki se nahajajo v trenutnem stolpcu.

Podobne teme

Uporabljanje samodejnega filtra

Privzeti filter