Vsebina

# Opozorilo o napaki

Določa sporočilo o napaki, ki bo prikazano ob vnosu neveljavnih podatkov v celico.

S sporočilom o napaki lahko začnete tudi makro. Na koncu te strani je na voljo vzorčni makro.

Za dostop do tega ukaza ...

Izberite Podatki – Veljavnost, nato zavihek Opozorilo o napaki.

## Sporočilo o napaki prikaži ob vnosu neveljavnih vrednosti.

Prikaže sporočilo o napaki, ki ga vnesete v območje Vsebina, ob vnosu neveljavnih podatkov v celico. Če možnosti ni izbrana, se sporočilo prikaže ob preprečitvi neveljavnega vnosa.

V obeh primerih se, če izberete »Ustavi«, neveljavni vnos zbriše in v celico ponovno vnese predhodna vrednost. Enako velja, če zaprete pogovorni okni »Opozorilo« in »Informacije« tako, da kliknete gumb Prekini. Če pogovorni okni zaprete z gumbom V redu, se neveljavni vnos ne izbriše.

## Vsebina

### Dejanje

Izberite dejanje, ki se bo zgodilo ob vnosu neveljavnih podatkov v celico. Dejanje »Ustavi« zavrže neveljavni vnos in prikaže pogovorno okno, ki ga morate zapreti s klikom V redu. Dejanji »Opozorilo« in »Informacije« prikažeta pogovorno okno, ki ga lahko zaprete s klikom V redu ali Prekini. Neveljavni vnos se zavrže samo, ko kliknete Prekini.

### Prebrskaj

Odpre se pogovorno okno Makro, kjer lahko izberete makro, ki se izvrši ob vnosu neveljavnih podatkov v celico. Makro se izvrši po prikazu sporočila o napaki.

### Naslov

Vnesite naziv makra ali sporočila o napaki, ki ga želite prikazati ob vnosu neveljavnih podatkov v celico.

### Sporočilo o napaki

Vnesite sporočilo, za katerega želite, da se prikaže ob vnosu neveljavnih podatkov v celico.

### Vzorčni makro:

Spodaj je primer funkcije, ki jo lahko kličete, ko pride do napake. Upoštevajte, da makro poda dva parametra, ki jih posreduje LibreOffice ob klicu funkcije:

- CellValue (angl. za VrednostCelice): vrednost, ki jo vnese uporabnik, podana kot niz.

- CellAddress (angl. za NaslovCelice): naslov celice, v kateri je vnesena vrednost, podan kot niz s predpono imena delovnega lista (npr. »DelovniList1.A1«).

Funkcija mora vrniti logično vrednost. Če vrne True, se vnesena vrednost ohrani. Če funkcija vrne False, se vnesena vrednost izbriše in obnovi se prejšnja vrednost.

        Function ExampleValidity(CellValue as String, CellAddress as String) as Boolean
            Dim msg as String
            Dim iAnswer as Integer
            Dim MB_FLAGS as Integer
            msg = "Neveljavna vrednost: " & "'" & CellValue & "'"
            msg = msg & " v celici: " & "'" & CellAddress & "'"
            msg = msg & Chr(10) & "Ali jo želite vseeno sprejeti?"
            MB_FLAGS = MB_YESNO + MB_ICONEXCLAMATION + MB_DEFBUTTON2
            iAnswer = MsgBox (msg , MB_FLAGS, "Sporočilo o napaki")
            ExampleValidity = (iAnswer = IDYES)
        End Function