Vsebina

# Delo z makri VBA

VBA (angl. Visual Basic for Applications) je implementacija programskega jezika Visual Basic podjetja Microsoft, ki je vgrajena v vse programe Microsoft Office.

Podpora za VBA ni popolna, pokriva pa velik del vzorcev pogoste rabe. Večina makrov uporablja obvladljiv podnabor predmetov v API-ju programa Excel (kot so obseg, delovni list, delovni zvezek itn.) in podpora vključuje te predmete ter najpogosteje uporabljene metode/lastnosti teh predmetov.

## Nalaganje dokumentov programov Microsoft Office z izvajalnimi makri VBA

Izberite LibreOffice – Nastavitve Orodja – Možnosti – Nalaganje/shranjevanje – Lastnosti VBA in potrdite polje Razširjeni namigi. Nato naložite oz. odprite dokument.

#### Izvajalna koda

Koda VBA (Visual Basic for Applications) bo naložena v obliki, da jo je mogoče izvesti. Če to polje ni potrjeno, bo koda VBA označena kot komentar, tako da jo lahko proučujete, ne pa izvajate.

Po nalaganju kode VBA LibreOffice vstavi ukaz Option VBASupport 1 v vsak modul Basic, s čimer omogoči omejeno podporo za ukaze, funkcije in predmete VBA. Za dodatne informacije glejte Ukaz Option VBASupport.

## Izvajanje makrov VBA

Makre VBA zaženete na enak način kot makre LibreOffice Basic.

Ker podpora za VBA ni popolna, boste morda morali urediti kodo VBA in dopolniti manjkajoče s predmeti, ukazi in funkcijami LibreOffice Basic.

## Urejanje makrov VBA

Makre VBA je moč urejati v razvojnem okolju LibreOffice Basic.

Podobne teme

Lastnosti VBA

Razvojno okolje LibreOffice Basic