Vsebina

# Kaj ponuja LibreOffice Impress

LibreOffice Impress omogoča ustvarjanje profesionalnih projekcij, ki lahko vključujejo grafikone, risane predmete, besedilo, večpredstavnost in številne druge elemente. Če želite, lahko tudi uvozite in spreminjate predstavitve iz programa Microsoft PowerPoint.

Za zaslonske predstavitve lahko uporabite tehnike za popestritev, kot so animacije, prehodi med prosojnicami in večpredstavnost.

## Ustvarjanje vektorskih slik

Veliko orodij za ustvarjanje vektorske grafike v LibreOffice Draw je na voljo v LibreOffice Impress.

## Ustvarjanje prosojnic

LibreOffice Impress ponuja predloge za ustvarjanje prosojnic s profesionalnim videzom.

Svojim prosojnicam lahko dodelite številne dinamične učinke, vključno z animacijo in učinki prehoda.

## Ustvarjanje predstavitev

Ko oblikujete projekcijo, so na voljo številni pogledi ali strani. Tako npr. Pregledovalnik prosojnic prikaže pregled nad prosojnicami v obliki sličic, medtem ko stran izročka vsebuje tako prosojnico kot besedilo, ki ga želite razdeliti med občinstvo.

LibreOffice Impress omogoča tudi vadbo časovne usklajenosti vaše predstavitve.

## Objava predstavitev

Svoje prosojnice lahko objavite na zaslonu, kot izročke ali kot dokumente HTML.

## Izvedba predstavitev

LibreOffice Impress ponuja možnosti samodejnega ali ročnega vodenja projekcije.