Vsebina

# Izmenjujoči slogi strani na sodih in lihih straneh

LibreOffice lahko samodejno uporabi izmenjujoče sloge strani na sodih (levih) in lihih (desnih) straneh dokumenta. Primer: uporabite lahko sloge strani za prikaz različnih glav in nog na sodih in lihih straneh. Trenutni slog strani se prikaže v vrstici stanja na dnu delovne površine.

## Ustvarjanje in uporaba izmenjajočih se slogov strani

1. Izberite Pogled – Slogi in nato kliknite ikono Slogi strani.

2. Na seznamu slogov strani z desno tipko kliknite »Leva stran« in izberite Spremeni.

3. Kliknite zavihek Organizator.

4. Izberite »Desno stran« v polju Naslednji slog in nato kliknite V redu.

5. Na seznamu slogov strani z desno tipko miške kliknite »Desna stran« in izberite Spremeni.

6. Izberite »Levo stran« v polju Naslednji slog in nato kliknite V redu.

7. Pojdite na prvo stran v dokumentu, dvakrat kliknite »Desna stran« na seznamu slogov strani v oknu Slogi.

Če želite dodati glavo enemu izmed slogov strani, izberite Vstavi – Glava in noga – Glava in nato izberite slog strani, ki ga želite dodati glavi. V okvir glave vnesite besedilo, ki ga želite uporabiti za glavo.

Če želite dodati nogo enemu izmed slogov strani, izberite Vstavi – Glava in noga – Noga in nato izberite slog strani, ki ga želite dodati nogi. V okvir noge vnesite besedilo, ki ga želite uporabiti za nogo.

Če ne želite glave ali noge na naslovnici dokumenta, uporabite za naslovnico slog »Prva stran«.

## Preprečitev tiskanja praznih strani

Če si v dokumentu sledita dve sodi ali dve lihi strani, bo Writer vstavil prazno stran. Za te samodejno ustvarjene prazne strani lahko preprečite tiskanje ali izvoz v PDF.

1. Izberite LibreOffice – Nastavitve Orodja – Možnosti – LibreOffice Writer – Tiskanje.

2. Odstranite kljukico s potrditvenega polja Natisni samodejno vstavljene prazne strani.

Podobne teme

Ustvarjanje in uporaba slogov strani

O glavah in nogah

Pogovorno okno Vstavi prelom