Vsebina

# Spreminjanje oštevilčevanja v oštevilčenem seznamu

Iz odstavka v oštevilčenem seznamu lahko odstranite oštevilčevanje ali pa spremenite številko, s katero se prične oštevilčeni seznam.

Če želite številčiti naslove, izberite Orodja – Oštevilčevanje naslovov. S tem ukazom odprete pogovorno okno, kjer lahko načine oštevilčevanja dodelite slogom odstavka, uporabljenim za naslove. Ne uporabljajte ikone Vključi/izključi oštevilčeni seznam v Vrstici za oblikovanje ali pogovornega okna Oblika – Oznake in oštevilčevanje.

## Kako odstranite številko iz odstavka v oštevilčenem seznamu

1. Kliknite pred prvi znak odstavka, kateremu želite odstraniti oštevilčevanje.

2. Naredite nekaj od naslednjega:

- Če želite odstraniti številko in obenem obdržati zamik odstavka, pritisnite vračalko.

- Če želite odstraniti številko in zamik odstavka, kliknite ikono Ni seznam v vrstici Oblikovanje. Če dokument shranite v zapisu HTML, se iz oštevilčenih odstavkov, ki trenutnemu odstavku sledijo, ustvari ločen oštevilčen seznam.

## Kako spremeniti številko, s katero se začne oštevilčen seznam

1. Kliknite v oštevilčen seznam, kamor želite.

2. Izberite Oblika – Označevanje in oštevilčevanje in kliknite zavihek Prilagodi.

3. V polje Začni z vnesite številko, s katero želite začeti oštevilčevanje.

4. Kliknite V redu.

Podobne teme

Oštevilčevanje in slogi odstavka

Dodajanje oznak

Dodajanje oštevilčevanja

Izklop označevanja in oštevilčevanja za posamezne odstavke

Uporaba napisov

Določanje obsega števil

Stran wiki o oštevilčevanju odstavkov s slogi