Vsebina

# Oštevilčevanje in slogi odstavka

Oštevilčevanje v odstavku lahko dodelite ročno ali pa s slogom odstavka.

Če želite oštevilčene naslove, uporabite Orodja – Oštevilčevanje naslovov namesto ročnega oštevilčevanja.

## Ročna uveljavitev oštevilčevanja

Za ročno dodelitev oštevilčevanja kliknite v odstavek in nato še ikono Vključi/izključi oštevilčeni seznam v vrstici Oblikovanje ali uporabite spustno polje ikone, da izberete obliko oštevilčevanja.

Ročnega oštevilčevanja ne morete uporabiti v odstavkih, ki so v oknu Slogi našteti pod »Posebnimi slogi«.

- Ko pritisnete vnašalko v označenem ali oštevilčenem seznamu, LibreOffice samodejno oštevilči naslednji odstavek. Če želite odstraniti oštevilčevanje ali označevanje v novem odstavku, še enkrat pritisnite vnašalko.

- Če želite spremeniti obliko označevanja ali oštevilčevanja trenutnega odstavka, označite znak ali besedo v odstavku, nato izberite Oblika – Označevanje in oštevilčevanje in kliknite novo obliko.

- Če želite spremeniti obliko označevanja ali oštevilčevanja v vseh odstavkih na seznamu, postavite kazalko v seznam, nato izberite Oblika – Označevanje in oštevilčevanje in kliknite novo obliko.

- Za spremembo zaporedja in ravni odstavkov seznama lahko uporabite tudi ukaze v orodni vrstici Označevanje in oštevilčevanje.

- Da si ogledate, kateri odstavki so na istem seznamu, kliknite levo od številke ali simbola na začetku odstavka seznama, pri čemer mora biti potrjeno Pogled – Senčenje polj (kombinacija tipk Cmd krmilka+F8).

Če želite izbrane odstavke dodati obstoječemu seznamu, izberite Oblika – Seznami – Dodaj na seznam.

## Uporaba oštevilčevanja s slogom odstavka

Slogi odstavka ponujajo večji nadzor nad oštevilčevanjem, ki ga uporabite v dokumentu. Ko spremenite slog seznama, dodeljen slogu odstavka, se oblika oštevilčevanja v slogu seznama samodejno uporabi pri vseh odstavkih, ki uporabljajo ta slog odstavka.

1. Izberite Pogled – Slogi in kliknite ikono Slogi odstavka.

2. Z desno tipko miške kliknite slog, v katerem želite uporabiti oštevilčevanje, nato pa kliknite Spremeni.

3. Kliknite zavihek Oris in seznam.

4. V polju Slog seznama izberite želeni slog.

5. Kliknite V redu.

6. Uporabite slog odstavka v odstavkih, katerim želite dodati oštevilčevanje.

## Spreminjanje ravni odstavka v seznamu

- Če želite oštevilčen ali označen odstavek premakniti za eno raven nižje v seznamu, kliknite na začetek odstavka in nato pritisnite tabulatorko.

- Če želite oštevilčen ali označen odstavek premakniti za eno raven višje v seznamu, kliknite na začetek odstavka in nato pritisnite tipki dvigalka+tabulatorka.

- Če želite vstaviti zavihek med število ali oznako ter besedilo odstavka za vse odstavke seznama na dani ravni seznama, uporabite možnost Oštevilčenju sledi na zavihku Položaj v pogovornem oknu Označevanje in oštevilčevanje. Za posamezni odstavek seznama lahko kopirate zavihek in ga nato prilepite na začetku odstavka seznama.

Podobne teme

Združevanje oštevilčenih seznamov

Dodajanje oznak

Dodajanje oštevilčevanja

Ustvarjanje oštevilčenega ali označenega seznama med vnašanjem

Izklop označevanja in oštevilčevanja za posamezne odstavke

Spreminjanje oštevilčevanja v oštevilčenem seznamu

Uporaba napisov

Določanje obsega števil

Slog seznama