Vsebina

# Najdi – Iskanje besedila

S funkcijo iskanja besedila v pomoči LibreOffice lahko iščete dokumente pomoči, ki vsebujejo katero koli kombinacijo iskanih izrazov. Vnesite eno ali več iskanih besed v polje Iskani izraz.

Polje Iskani izraz hrani besede, ki ste jih nazadnje vnesli. Če želite kasneje ponoviti iskanje, kliknite puščico in iz seznama izberite izraz.

Po opravljenem iskanju se v seznamu izpišejo najdeni naslovi dokumentov. Ustrezni dokument pomoči odprete tako, da njegov naslov dvokliknete ali ga izberite in kliknite Prikaži.

S pomočjo označenega polja Najdi samo v naslovih omejite iskanje na naslove dokumentov.

S poljem Samo celotne besede izvedete natančno iskanje. Če je to polje označeno, bodo nepopolne besede prezrte. Polja ne označite, če je vneseni izraz lahko del daljše besede.

Vnesete lahko katero koli kombinacijo s presledki ločenih iskalnih pojmov. Iskanje ne razlikuje med velikimi in malimi črkami.

Iskanje v kazalu in iskanje besedila se vedno nanašata na trenutno aplikacijo LibreOffice. Če iskanje ni uspešno, preverite, da ste v seznamskem polju izbrali ustrezno področje pomoči.

Podobne teme

Okno pomoči za LibreOffice

Vsebina – Glavne teme pomoči

Namigi in razširjeni namigi

Kazalo – Iskanje po ključnih besedah pomoči

Upravljanje z zaznamki