Vsebina

# Uporabljanje samodejnega filtra

Funkcija Samodejni filter vstavi kombinirano polje na enega ali več stolpcev podatkov, ki vam omogoča, da izberete zapise (vrstice) za prikaz.

1. Izberite stolpce, za katere želite uporabiti Samodejni filter.

2. Izberite Podatki – Filtriraj – Samodejni filter. Puščice kombiniranega polja so vidne v prvi vrstici izbranega obsega.

3. Filter zaženete tako, da kliknete na spustno puščico v naslovu stolpca in izberete predmet.

   Prikazane so samo tiste vrstice, katerih vsebina ustreza pogojem filtra. Ostale vrstice so filtrirane. Ali so bile vrstice filtrirane, lahko vidite po nezveznih številkah vrstic. Stolpec, ki je bil uporabljen za filter, je mogoče prepoznati po drugačni barvi puščičnega gumba.

Ko uporabite dodaten samodejni filter na drugem stolpcu filtriranega obsega podatkov, preostala kombinirana polja izpišejo le filtrirane podatke.

Če želite še enkrat prikazati vse zapise, izberite vnos vse v kombiniranem polju Samodejnega filtra. Če izberete Standardno, se pojavi pogovorno okno Standardni filter, v katerem lahko nastavite standardni filter. Izberite »Prvih 10« za prikaz samo 10 najvišjih vrednosti.

Če želite prenehati uporabljati Samodejni filter, ponovno izberite vse celice, ki ste jih izbrali v koraku 1, in še enkrat izberite Podatki – Filtriraj – Samodejni filter.

Če želite različnim delovnim listom določiti različne samodejne filtre, morate najprej vsakemu delovnemu listu določiti obseg zbirke podatkov.

Aritmetične funkcije upoštevajo tudi celice, ki zaradi uporabljenega filtra niso vidne. Tako bo npr. vsota celotnega stolpca seštela tudi vrednosti v filtriranih celicah. Če želite, da se po uporabi filtra upoštevajo samo vidne celice, uporabite funkcijo SUBTOTAL.

Podobne teme

Samodejni filter

Uporabljanje filtrov

Uporaba naprednih filtrov

Kopiraj samo vidne celice

Podatki – Filtriraj – Samodejni filter

SUBTOTAL