Vsebina

# Čarovnik za seznamska polja: Povezava polja

Tukaj določite preko katerih polj bodo povezane tabele vrednosti in seznamske tabele.

Tabela vrednosti je tabela v trenutnem obrazcu, kamor je vstavljeno seznamsko polje. Seznamska tabela pa je tabela, katere podatki bodo prikazani v seznamskem polju. Obe tabeli morata biti povezani preko skupnega podatkovnega polja. Povezave morate vnesti na to stran čarovnika. Ni potrebno, da so imena polj enaka (to je odvisno od tega, kako so definirana imena polj v obeh tabelah), vendar pa morata biti obe polji iste vrste.

Za dostop do tega ukaza ...

Odprite orodno vrstico Kontrolniki obrazca, kliknite ikono Seznamsko polje in povlecite miško, s čimer ustvarite polje. V obrazcu mora obstajati povezava z zbirko podatkov: Čarovnik – Stran 3.

## Polje tabele vrednosti

Tukaj vnesite polje iz trenutnega obrazca, ki bo povezano s poljem iz povezane tabele. Želeno podatkovno polje lahko kliknete na spodnjem seznamskem polju.

V oknu Kontrolnik – Lastnosti bo navedeno polje prikazano kot vnos na zavihku Podatki v Podatkovnem polju.

## Polje seznamske tabele

Tukaj vnesete polje iz seznamske tabele, ki bo povezano z navedenim poljem iz tabele vrednosti. Želeno podatkovno polje lahko kliknete na spodnjem seznamskem polju.

V oknu Kontrolnik – Lastnosti bo navedeno polje prikazano na zavihku Podatki v izjavi SQL v polju Vsebina seznama.