Vsebina

# Navpični stolpčni in črtni grafikon

Vrsto grafikona lahko izberete na prvi strani Čarovnika za grafikone.

Za dostop do tega ukaza ...

Izberite Vstavi – Grafikon.

Vstavi grafikon

## Navpični stolpčni in črtni

Navpični stolpčni in črtni grafikon je kombinacija navpičnega stolpčnega grafikona s črtnim grafikonom.

Izberite eno od različic

- Navpični stolpčni in črte. Pravokotnik stolpčnih nizov podatkov je povezan s črtami, tako da lahko enostavno primerjate vrednosti.

- Naložen navpični stolpčni in črtni. Pravokotniki stolpčnih nizov podatkov so povezani s črtami eden nad drugim, tako da višina stolpca prikazuje vsoto vrednosti podatkov.

Drugotno os Y lahko vstavite z Vstavi – Os, ko končate delo s čarovnikom.

## Določitev obsega podatkov

Skrajno levi stolpci (ali najvišje vrstice) izbranega obsega podatkov zagotavljajo podatke, ki so prikazani kot predmeti stolpca. Drugi stolpci ali vrstice obsega podatkov zagotavljajo podatke za predmete vrstic. Dodelitev lahko spremenite v pogovornem oknu Nizi podatkov.

1. Izberite obseg podatkov.

2. Kliknite eno od možnosti za nize podatkov v vrsticah ali v stolpcih.

3. Označite, ali ima obseg podatkov oznake v prvi vrstici, prvem stolpcu ali v obeh.

## Organizacija nizov podatkov

V seznamskem polju Nizi podatkov vidite seznam vseh nizov podatkov trenutnega grafikona.

Navpični stolpčni nizi podatkov so postavljeni na vrh seznama, vodoravni stolpčni nizi podatkov pa na dno seznama.

- Za organizacijo niza podatkov izberite vnos s seznama.

- Kliknite Dodaj za dodajanje novega niza podatkov pod izbranim vnosom. Nov niz podatkov je enake vrste kot izbrani vnos.

- Kliknite Odstrani, da odstranite izbrani vnos s seznama Nizi podatkov.

- Uporabite tipke puščice navzgor in navzdol za pomikanje izbranega vnosa po seznamu navzgor ali navzdol. Tako lahko pretvorite stolpčni niz podatkov v seznamski niz podatkov in obratno. S tem ne spremenite vrstnega reda v tabeli vira podatkov, temveč le razporeditev v grafikonu.

## Urejanje niza podatkov

1. Kliknite vnos s seznama, da si ogledate in uredite lastnosti tega vnosa.

   V seznamskem polju Obsegi podatkov so prikazana imena vlog in obsegi celic za komponente niza podatkov.

2. Kliknite vnos, nato uredite vsebino v spodnjem polju z besedilom.

   Oznaka ob polju z besedilom podaja trenutno izbrano vlogo.

3. Vnesite obseg ali kliknite Izberi obseg podatkov, da pomanjšate pogovorno okno in z miško izberete obseg.

Obseg za vlogo podatkov, kot so vrednosti Y, ne sme vsebovati celice oznake.

## Urejanje kategorij ali oznak podatkov

- Vnesite ali izberite obseg celic, ki bo uporabljen kot besedilo za kategorije ali oznake podatkov.

Vrednosti v obsegu kategorij bodo prikazane kot oznake na osi X.

## Vstavljanje elementov grafikona

Uporabite stran Elementi grafikona Čarovnika za grafikone, da vstavite katerega koli od naslednjih elementov:

- Naslovi grafikona

- Legenda

- Vidne mrežne črte

Za dodatne elemente uporabite meni Vstavi v urejevalnem načinu grafikona. Tam lahko določite naslednje elemente:

- Drugotne osi

- Pomožne mreže

- Oznake podatkov

- Statistika (npr. srednje vrednosti, stolpci napake Y in trendne črte)

Če želite nastaviti različne oznake podatkov za vsak niz podatkov posebej, uporabite pogovorno okno lastnosti niza podatkov.

Podobne teme

Vstavljanje grafikonov

Čarovnik za grafikone – Vrsta grafikona

Čarovnik za grafikone – Obseg podatkov

Čarovnik za grafikone – Niz podatkov

Čarovnik za grafikone – Elementi grafikona